Familia-bisitaldia | Guggenheim Bilbao Museoa\nBisitatu Guggenheim Bilbao Museoa familiartean! Haurrentzat berariaz diseinatutako jarduera eta material aukera zabala dakarkigu, denok goza dezazuen Museoaz. Adi zoruko geziei, bidea adieraziko baitizute (norabide bakarrekoa izango da), eta gogoratu segurtasun-distantzia gorde behar duzula, bai artelanekiko (1 metro), bai beste bisitariekiko (2 metro). Gogoratu ezin direla obrak ukitu eta hobe dela adin txikikoak eskutik helduta eramatea. Eskerrik asko arauak errespetatzeagatik!\n1. solairua, Ataria\nFrank Gehry arkitektoak diseinatutako eraikinean barrena ibiltzea jolas dibertigarri bilaka daiteke, bai eraikuntza-materialak ezagutzeko (titanioa, kristala, kareharria eta eskaiola), bai Museoaren barrualdea eta kanpoaldea era berean ikusteko aukera ematen duten toki harrigarriak aurkitzeko.\nKokapen zehatzeko obra iraunkorrak\nGuggenheim Bilbao Museoaren Bildumaren parte garrantzitsua dira artista garaikideek gauzatutako kokapen zehatzeko obra iraunkorrak, Frank Gehryk diseinatutako eraikinaren bai barrualdeko eta bai kanpoaldeko espazioekin elkarrekintzan landuak.\nIbilbidean zehar, bilatu terrier txakurkume handi bat, armiarma izugarri bat, idi-bihotz sorta erraldoi bat eta altzairuzko suge bat. Obren tamainak harritu egingo zaitu, eta baita haiek sortzeko erabilitako materialek ere.\n1. eta 3. solairuak\nMuseoko erakusketek aukera anitzak ematen dituzte linea, forma eta kolore desberdinak ezagutzeko. Ibil zaitez Richard Serraren Denboraren materia (The Matter of Time,1994–2005) instalazioan barrena, eta egin so eskulturei eta haien forma originalei. Hirugarren solairuan, Vasily Kandinskyren koloreak eta formak izango dituzue zain (305., 306. eta 307. aretoak) maiatzaren erdialdera arte; haren obrei begiratuz, kosako errusiarrak ikusiko dituzu zaldi gainean, baita mendi urdinak, lokomotorrak edo musika-notak ere, irudi geometriko ugarirekin batera.\nDenboraren materia (The Matter of Time), 1994–2005\nHezkuntza-zerbitzu eta -baliabideak\n1. solairua, Informazio-mahaia\nMuseoak haur eta familientzako online hezkuntza-zerbitzu eta -baliabideak eskaintzen ditu, hala nola Snacks mapa eta haurrentzako gidak, zeinak mugikorrera ere deskargatu ahal izango baitituzu doan, bisitarako. Adibidez, Denboraren materia ezagutzeko prestatutakoa gomendatzen dugu.\nKomunak eta haurtxoak aldatzeko tokiak\n1. solairua eta sotoa\nMuseoko solairu guztietan daude komunak. Haurtxoak aldatzeko tokiak, aldiz, lehenengo solairuan eta Museoko sotoan daude. Oraingoz, zerbitzu hori etenda dago.\n1. solairua, arropazaindegia\nMuseoko arropazaindegian haurrentzako aulkitxoak eta haurtxoak eramateko motxilak dauzkazue eskuragarri, zuen bisita erosoagoa izan dadin. Oraingoz, zerbitzua etenda dago.\nGuggenheim Bilbaoko taberna eta jatetxeak\nBar Guggenheim Bilbao tabernan mokaduak, pintxoak, pastelak eta edariak dituzue eskuragarri, baita eguneko platera ere. Museoak kalitate handiko bi sukaldaritza-esperientzia ere eskaintzen ditu: Nerua Guggenheim Bilbao, goi-mailako sukaldaritzako jatetxea, eta Bistró Guggenheim Bilbao, proposamen informalagoa. Gaur egungo osasun-egoera dela-eta, baliteke zerbitzuan aldaketak egotea.\nBizi esperientzia paregabea XX. mendeko arkitekturaren obra entzutetsuenetako bat den Guggenheim Bilbao Museo honetan Frank Gehry arkitektoak diseinatu zituen espazioak arakatuz. Adi zoruko geziei, bidea adieraziko baitizute (norabide bakarrekoa izango da), eta gogoratu segurtasun-distantzia gorde behar duzula, bai artelanekiko (1 metro), bai beste bisitariekiko (2 metro).\nArte moderno eta garaikideko zein gaur egungo artearen oinarrien aldi baterako erakusketak biltzen dituen programazio dinamikoa eskaintzen du Guggenheim Bilbao Museoak, eta horrela, nazioarteko artearen ikuskera zabala eskaintzen du artearen historiaren testuinguruan. Adi zoruko geziei, bidea adieraziko baitizute (norabide bakarrekoa izango da), eta gogoratu segurtasun-distantzia gorde behar duzula, bai artelanekiko (1 metro), bai beste bisitariekiko (2 metro).\nDenbora gutxi badaukazu, aukeratu Museoak gaur eskaintzen dituen arte- eta arkitektura-aukera nagusiak, eta gozatu bisitaz. Adi zoruko geziei, bidea adieraziko baitizute (norabide bakarrekoa izango da), eta gogoratu segurtasun-distantzia gorde behar duzula, bai artelanekiko (1 metro), bai beste bisitariekiko (2 metro).\nBizi esperientzia ahaztezin bat Guggenheim Bilbao Museoko erakusketak eta arkitektura paregabea bisitatuz. Erabili eskura dituzun zerbitzu eta baliabide guztiak, zure bisita ahalik eta gehien osatzeko. Adi zoruko geziei, bidea adieraziko baitizute (norabide bakarrekoa izango da), eta gogoratu segurtasun-distantzia gorde behar duzula, bai artelanekiko (1 metro), bai beste bisitariekiko (2 metro).\nGuggenheim Museoetako Bilduma Iraunkorra osatzen dute Solomon R. Guggenheim Fundation-aren lanek (New Yorkeko Solomon R. Guggenheim Museum-eko eta Veneziako Peggy Guggenheim Collection museoko bildumak barne) eta Guggenheim Bilbao Museoaren funtsek. XX. eta XXI. mendeetako arte bisualen perspektiba osatua eskaintzen du obra horien multzoak. Adi zoruko geziei, bidea adieraziko baitizute (norabide bakarrekoa izango da), eta gogoratu segurtasun-distantzia gorde behar duzula, bai artelanekiko (1 metro), bai beste bisitariekiko (2 metro).


Guillermo Gonzalez zendu da — Eibar.ORG | Eibarko peoria\nHemen zaude: Hasiera / Blogak / e-gorblog / Guillermo Gonzalez zendu da\nGuillermo Gonzalez zendu da\ne-gor 2021/07/06 22:07\nGurean batez ere "Kortsarioen ostatua" komikiagatik ezaguna zen arren, ibilbide luze eta oparoa zuen bilbotarrak ilustrazioan, animazioan eta komikigintzan\nArgazkia: Igor Leturia\nJoan den ekainaren 25ean eraman zuen eritasun batek Guillermo Gonzalez Escalada (Bilbo, 1971). Euskal komikizaleok ziurrenik Kortsarioen ostatua komikiaren irudi ederrengatik gogoratuko dugu, baina lan asko eta ona egina da hemen zein kanpoan.\nBere ibilbide profesionalaren hasieran animazioan aritu zen 10 urte baino gehiagoz Bilboko Merlin estudioan lanean, eta geroztik han ezagututako Sanvi eta Sedyasekin batera sortu zuen artboxINK estudioan ilustrazioan aritu izan da batez ere. L'Univers des Nains liburua ilustratu zuen Frantzian, Laurent eta Olivier Souillé anaien testuekin. Komikian gorago aipatutako Kortsarioen ostatua egin zuen Xabiroin Dani Fanoren gidoiarekin eta Frantzian Le chevalier à la licorne Stéphane Piatzszek gidoilariarekin, biak 2015ean. Xabiroi eta El Balanzín komiki-aldizkarien ohiko kolaboratzailea ere izan da hainbat urtetan.\nEdozein profesionalek jaso dezakeen errekonozimendurik handienetakoa bere kideen partetiko miresmena da, eta euskal komikilariek beraien arteko handienetakotzat daukate Guillermo marrazki zoragarriak egiteko bere gaitasunagatik. Galera handia dudarik gabe euskal komikigintzarako.\netiketak: Guillermo Gonzalez, komikiak


Martxoko azkenak, estreinaldiak! –\nEstreinaldiak: Martxoak 29\nNork ez du ezagutzen Dumbo belarri handiaren istorioa? Soilik entzunagatik bada ere, denok izan dugu inoiz hegan egiten ikasi zuen elefante txikiaren berri. Istorioaren egokitzapen berri bat dugu hau, marrazki bizidunak alboratu eta pertsonaia errealak izango dituena.\nGainbeheran dagoen zirku baten jabe da Holr Farrier protagonista. Bisitari faltarekin gutxi izango balu bezala, ezaugarri berezi bat duen elefante baten jaiotzak are gehiago piztuko du bere atsekabea. Belarri erraldoiak ditu Dumbo txikiak, eta ez dirudi bere espezieko beste kideen mailako ikuskizunik emateko gai denik. Hala, bere seme-alaba txikien esku utziko du animalia zaintzearen ardura.\nSalem ez da garai batean sorginkeriarekin estuki lotutako herri hura. Izan ere, smartphonak dira egungo mehatxurik handiena. Kontrolik gabeko edukien hackeo eta zabalkundeak haserrea, izua eta amorrua zabalduko ditu herrian, paranoia eta bortxa olatu geldiezin bat, eta lau neska gazte jarriko ditu jomugan. Mende batzuk atzera sorginekin gertatu bezala…\nAitarengandik oinordetzan jasotako ontzi-enpresak emandako irabaziei esker, aberastasun eta glamour errealitate batean bizi dira Roberto eta Daniela protagonistak. Jasotako enpresaren gidaritza partekatzen duten arren, errotik desberdina da haien izaera: Daniela zorrotza eta perfekzioa bilatzearen zalea da; eta Roberto, aldiz, arrebaren zurruntasuna gorroto duen sormen handiko alperra.\nTalka handiak eragingo ditu haien arteko desberdintasunak, eta eztabaida etengabean biziko dira. Halako batean, Isabel helduko da. Haien egunerokoa irauliko duen bakarrizketa egile zoroa.\nBere amaren heriotzarekin, nerabe zenean utzitako jatorriko herrira itzuliko da María protagonista. Amak oinordetzan utzitako diru kopuru baten berri izango du orduan, baina bi baldintza bete beharko ditu hura jasotzeko: ezkondu egin behar da, eta haurdun gelditu.\nHilabeteko epea izango du ama xelebrearen nahiak betetzeko, 30 egun eskas bizi oso batean alboratu duen hori bilatu eta egikarizatzeko.\nUdaletxearen erabaki anker baten eraginez, itxi egingo dute herri frantses bateko emakume etxegabeen harrera etxea. Hala, bertako gizarte langileek hiru hilabete besterik ez dute izango harreran dituzten emakumeak bide onean ipintzeko.\nDenboraren aurkako gerra bilakatuko den horretan, borroka guztiak izango dira zilegi: gezurrak, iruzurrak, itzalpeko babesak…\nEstreinaldiak, Martxoak 29, zinea.eus\nArte[faktua] 46: Juan Martin Elexpuru 'Euskararen aztarnak Sardinian?', Ibon Serrano, Ana Galarraga


Euskal kulturaren aldeko taldeak bilduko ditu Iruñerriko Euskal Jaiak — dantzan.eus\nHemen zaude: Hasiera › Hemeroteka › Euskal kulturaren aldeko taldeak bilduko ditu Iruñerriko Euskal Jaiak\nEuskal kulturaren aldeko taldeak bilduko ditu Iruñerriko Euskal Jaiak\nFesta maiatzaren 11n egingo dute, Iruñean, eta joan den urtean baino talde gehiagok parte hartuko dute\n«Iruñean inoiz ospatu den Euskal Jairik handiena izanen da». Itziar Gartzes Euskal Jaiko bozeramaileak sendo eta itxaropentsu aurkeztu du maiatzaren 11n Nafarroako hiriburuan ospatuko den besta. Eskualde guztian euskal kulturaren alde lan egiten duten talde eta pertsonen arteko topagunea izan nahi du Iruñerriko Euskal Jaiak, eta bide onetik doa, aurten iaz baino talde gehiagok parte hartuko baitute: hamar dantza taldek, zazpi erraldoi konpartsak, joaldunek, txalapartariek, trikitilariek, txarangek...\nEuskal kultura bizirik! lelopean, Iruñerrian euskal kultura «bizi-bizirik» dagoela erakutsi nahi dute parte hartzaileek. Bestalde, eguna egonkortzeko erronka ere izanen dutela azaldu du Gartzesek. Izan ere, iaz lehenbiziko aldiz ospatu zuten San Fermin Txikiko egitarautik kanpo. «Azken urteotan gorena jo zuen formatu horretan, eta berehala ohartu ginen Iruñeak egun propio bat behar zuela bere euskal jaia ospatzeko», esan du.\nHerri gosariarekin hasiko da besta eguna, 10:00etan. Ondoren, hiru kalejira abiatuko dira Iruñeko hiribilduetatik. Alde Zaharreko kaleak zeharkatuko dituzte fanfarreek, dantzariek, joaldunek, erraldoiek, txarangek... Eguerdian, kalejira guziak Udaletxeko plazan elkartuko dira, eta ekitaldi nagusia eginen dute bertan. Denak elkarrekin Gaztelu plazara abiatuko dira, eta larrain dantza dantzatuko dute bertan. 14:30erako herri bazkaria antolatu dute, eta arratsaldean herri kirolak eta dantzaldia izanen dira, baita eguna bukatzeko kontzertu bat ere. Baserritar jantzita joateko deia egin du Gartzesek.


2021 Koru Zuzendaritza Akademiarako BAE LAGUNTZAK - Confederación de Coros del País Vasco\n2021 Koru Zuzendaritza Akademiarako BAE LAGUNTZAK\n14/05/2021\tAlbisteak\t0\nDATA BERRIAK EKAINAK 25 ARTE!!\nBizkaiko Abesbatzen Elkarteak laguntzak emateko deialdia egiten du, Euskal Herriko Abesbatzen Konfederazioaren 2021eko Zuzendaritza Koralaren Akademian ikasleek parte har dezaten.\nBizkaiko Abesbatzen Federazioan federatutako abesbatzen partaidek jaso ahal izango dituzte laguntza hauek. Ez dago adin mugarik laguntza hauek eskatzeko eta 39. Akademiako edozein mailan parte hartzeko izango dira.\nLaguntza hau emateak 75 euroko deskontua ekarriko dio onuradunari 2021eko Zuzendaritza Akademiako matrikulazioan\nEskabideei hasiera emateko, erantsitako inprimakia bete beharko da 2021eko ekainaren 25a baino lehen, eta, amaitzeko, BAEra bertaratze-ziurtagiria bidali beharko da ikastaroa amaitzean.\nIkastaroa amaitu eta bertaratzearen % 80 egiaztatu ondoren, onuradunari itzuli egingo zaizkio laguntzari dagozkion 75 euroak.\nBizkaiko Abesbatzen Elkarteak Ebazpena eskatzailei jakinaraziko die. Erabakia apela ezina izango da.\nInteresatzen bazaizu, BAE-LAGUNTZAK-FORMULARIO honen bidez eska dezakezu.


Helados Capra, Konfiantzako Artisau-Izozkiak familia-enpresa.\nHelados Capra familia-enpresa bat da, artisau-izozkien elaborazio eta salmentara zuzendua.\nGure aitona eta osabaren errezeta tradizionalekin eta haien trebetasun berdinarekin jarraitzen dugu lanean. Gure historia 1980. urtean hasi zen, “Capri” izenarekin; Bilboko Alde Zaharreko Katedraleko arkupeetako lokal txiki batean.\nBertan, 1983ko uholdeei aurre egin genien, eta horrek hutsetik hastera behartu gintuen. Une horretan, hiribilduko erreferentzia bilakatzeko apostua egin genuen, oso krematsua, naturala eta benetako zaporea duen izozkia eginez.\nHori lortzeko formula tradizionalak erabiltzen ditugu, lehengaiak tentu handiz aukeratzen ditugu eta makineriarik aurreratuena erabiltzen dugu; produktu amaitua hobetu eta europar osasun homologazioa izatea ahalbidetzen diguna.\nBaina, zalantzarik gabe, kalitatearen funtsa daukagun lan-taldeak ematen digu. Oso harro gaude lortu dugun giza-taldearekin.\nIzan ere, esperientzia handiarekin, konpromisoarekin eta esfortzuarekin, gure inguruan enpresa liderretako bat izatea ahalbidetzen digu, etengabeko hobekuntzan dihardugularik.\nGaur egun, hainbat lekutan aurki gaitzakezue: Bizkaia osoan eta inguruko probintzietan 20 salmenta-gune baino gehiago ditugu eta postre gisa Euskadiko jatetxe bikainenetan ere bagaude.\nEl Crisol © Capra Alta Heladería Artesana - Aviso Legal\n944 186 009 • Fax: 944 186 037 • capra@capra.es


Oscar Gartzia: "Ohore handi bat da sozialiston ideiei aurpegia ematea" - Arrasate - Goiena.eus\nOscar Gartzia: "Ohore handi bat da sozialiston ideiei aurpegia ematea"\nMiren Arregi 2015-05-04 15:00\nALKATEGAIAK EZAGUTZEN | 35 urte ditu Arrasateko PSE-EEko alkategai Oscar Gartziak. Arrasateko idazkari orokorra izana da eta baita Gipuzkoako zuzendaritza batzordeko kide ere. Ez hori bakarrik, Eskoriatzan zinegotzi izan baitzen agintaldi batez. Alkategai izatearen ardura ohorez eta ilusioz hartu du. Ardura handia dela dakien arren, duela 21 urtetik kide den alderdi sozialista ordezkatzea ohore bat da harendako.\nHamalau urte bete zenituenetik alderdi sozialistan. Gazte-gaztetatik gauzak argi...\nNoski baietz. Denok eduki beharko genituzke kontzeptu batzuk argi, eta nik txiki txikitatik jakin izan dut denok garela berdinak, aukera berdinak izan beharko genituzkeela pertsona guztiok eta ideia horiek defendatzen dituen alderdi bakarra alderdi sozialista dela.\nArrasateko PSE-EEn ere baduzu esperientzia. Eskoriatzan zinegotzi izana zara... Alkategai izateko pausua ematea ez zen zure kasuan zaila izango.\nNiretzat sozialiston ideiei aurpegia ematea zerbait bada, da ohore handi bat. Eta beraz, ondo esan duzun moduan, erraza izan da pausu hori ematea. Erraza, eta batez ere, esandako moduan, ohore handi bat.\nNola hartu dute ingurukoek erabakia?\nArgi dago ingurukoendako ez dela erraza. Ardura handiko kontua da eta ingurukoak dira egunero lagun izango ditudanak, nire eginkizunak aurrera eramaterako orduan.\nEta horien babesa ezinbestekoa da?\nZalantza barik bai. Erabat ezinbestekoa. Kontutan hartu egunero zortzi ordu egiten ditudala enpresan lanean eta horretaz gain, beste ordu asko egiten ditudala kanpainarako ideiak pentsatzen, horiek aurrera eramaten, eta orduak eta orduak pasatzen ditugula bileratan. Arrasate aurrera ateratzeko merezi du!\nHitz egiten duzu politikaz alderdikide ez direnekin?\nMomentuaren arabera, baina normalean bai eta polita eta interesgarria da ikuspuntu desberdinak ezagutzea.\nAholkuak onartzen dituzten horietakoa zara?\nBeti dira garrantzitsuak aholkuak baina askotan ematen ari den horrek ez ditu praktikan ipintzen eta hori ez zait gustatzen. Hala ere, nire lanaren zati handi bat hori da, jendeak esaten duen hori entzutea, beraz, noski onartzen ditudala aholkuak.\nDenbora librean zer?\nKirola egitea, irakurtzea, filmaren bat ikustea... Denoi gustatzen zaizkigun horiek egitea.\nNorekin duzu nahiago aisialdia igaro?\nZalantza barik nere familiarekin: Nire bi alabekin eta emaztearekin.\nBidaiatzea gustuko duzu?\nDenbora izan behar da bidaiatzeko eta egia esan, tamalez azken urteotan ezinezko izan dut.\nNoiz joan zinen azkenengoz lagunekin afaltzera?\nJoan den astean.\nKasu egiten diezu komunikabideei?\nEgunkaria irakurtzen dut eta telebista ere ikusten dut, baina, gehien gehien, ahoz ahokoa gustatzen zait. Jendeari entzutea. Ez naiz etxean edo bulegoan egotekoa, kalean pertsonekin egotea gustatzen zait.\nArrasateko zer aldatuko zenuke bihar bertan, zure esku balego?\nAuzoei indarra emango nieke aurrekontuetan eta arrapala mekanikoak eta eskailera mekanikoak ipiniko nituzke, besteak beste, Makatzenan eta Erguinen.\nNola moldatzen zara euskaraz? Eta ingelesez edo frantsesez egiten duzu?\nEuskara egunero erabiltzen dut, bai lanean eta baita ingurukoekin berba egiteko ere. Ingelesez ere hitz egiten dut eta italieraz ere moldatzen naiz.\nSare sozialetan zer moduz?\nNire sare soziala kalean egotea da eta jendeak jakin gura duena zuzenean entzutea. Digitalki, egia esan, ezer ez.\nZer da alkatetza lortuz gero egingo zenukeen lehenengo gauza?\nEgingo nukeen lehenengo gauza atez atekoa eragoztea eta borondatezko bost edukiontziko sistemari jarraipena ematea.\nZer nolako emaitzak lortuko ditu alderdi sozialistak hauteskundeetan Arrasaten?\nIrabaztera irten gara, beraz, irabaztea da helburua.


Urriak 13: Paul Simon | eleizaldemusika\nUrriak 13: Paul Simon\nPaul Simon, hots handiko konpositorea, New Jerseyen jaio zan 1941eko urriaren 13an.\nIparamerikar honek jatorri judutarrak daukaz.\nFolk musika lantzen dau.\n1964ean Simon & Garfunkel bikote arrakastatsua sortu eban, Art Garfunkelegaz batera.\nSimonek bikoteko abestiak konposatu ebazan, euretariko batzuk ospe mundiala lortuz: “The sound of silence”, “Bridge over trouble water”, “Cecilia”, “Mrs. Robinson” (Grammy bi),…\n1971an banatu ziran, eta hortik aurrera Paul Simon bakarlari moduan haritu da gaur arte, hainbat diska kaleratuz.\n2003an barriro batu ziran bira mundiala egiteko.\nPosted by biotzf on 2011/10/13 in Efemeride musikalak, SARRERAK.


Txalupatxo bat gara • ZUZEU\nTxalupatxo bat gara\nSeguru asko munduko bazter gutxitan izango da gure herrian beste poliziarik. Kolore eta marka guztietakoak dauzkagu: udaltzainak, ertzainak, guardia zibilak, jendarmeak, nazionalak, foruzainak… Izango da gaiztoak, oso gaiztoa garelako, ezen proportzinalki mundu aurreratuan ez da guk adina preso eta iheslaririk duenik ere. Nik dakidala.\nBaina gaiztoak izateaz gain, txarrak ere bagara. Hemen mundu guztiak dauzka arrazoiak maitale eta auzo politikoa izan dena gorrotatzeko. Begiratu historia hurbilari eta zatiketak familia ia guztietan gertatu zaizkigu: miliak/polimiliak, jeltzaleak/eusko alkartasunazaleak, ezker batuazaleak/berritzaileak, batasunazaleak/aralarzaleak… eta, azkena, eusko alkartasunazaleak/alkarbidezaleak.\nGainera, bereizketa mingarriak izaten dira. Gertatzen direnean, panorama politikoan ez duzu inor gorrotatzen, atzo arte zeure kide izandakoak beste. Zauriak ere latz askoak. Atzo erakutsitakoak adibide.\nZer ote dugu berezirik halakorik gerta dadin?\nNago gure herriaren tamaina dela kausa. Bryce Echenique idazleak esaten zuen nobela batean: Qué lindo sería si Perú fuera un paisito justo al lado de París. Horixe gara gu: un paisito al ladito de Paris. Baina, hala ere, zatiketa bazter orotan. Eta ez ditugu guztiak ikusi: jakin behar EAJn zer gertatuko den Ibarretxeren oinordekoa nor den erabakitzeko orduan.\nGaizto eta txar izateaz gain, txiki izateak dakar hori, seguru asko. Transatlantiko handi izan ordez, txalupatxoaren tamainakoa da gure herria, eta mundu guztiak uste du, hain txikia izanik, gai dela halako gauzatxo bat gobernatzeko. Edo antzeko zerbait. Ez esan niri ezetz.\nTetris 25 urte


ARRASTOARI SEGIKA. Urtarrileko erantzuna eta asmatzaileak | danbolin\nARRASTOARI SEGIKA. Urtarrileko erantzuna eta asmatzaileak\nUrtarrileko lekua Santa Engraziako ermita zen. Euskal Herriko baselizetan zaharrenetarikoa da eta ermita ingurutik Aizarna, Hernio, Izarraitz, Pagoeta eta itsasoa ikus daitezke. Kanpoaldetik begira jarrita, eliza baten itxura baino gotorleku batena hartzen zaio. Lekua ere estrategikoa da, izan ere Erdi Aroan Nafarroatik kostaldera zihoan bide baten inguruan dago. Kontakizun ugaritan egiten zaio erreferentzia ermitari; esate baterako, herri-istorio baten arabera Apategi baserriko ahariak igo zuen kanpaia ermitaraino, bidea estuegia zelako idiak pasatzeko. Bukatzeko, Juan Sebastian Elkanoren testamentuan ageri da urrezko dukat bat utzi omen zuela ermitaren beharretarako.\nGure postontzira erantzun batzuk iritsi ziren eta, despistaturen bat egon zen arren, ondorengo hauek irabazi dute ekainean egingo dugun zozketarako txartel bana: Ana Agirrebengoa, Patxi Aramendi, Sorkunde Etxezarreta, Bego Urbieta, Ainara Garrido, Sabrina Horrillo, Gotzone Arriaga, Rosa Artola eta Marah Hervás. Zorionak eta segi parte hartzen!\nNext Article Euskal Herrian torturak izan duen eraginaz aritu ziren atzo Portalen


Itsas biraketa indar berria Norvegiara hedatu da - EBko berriemailea\n350. Itsas Erregimentuko 3. batailoiko 6 marinel eta marinel gutxi gorabehera Norvegiara hedatu dira bi hilabeteko prestakuntza hedatzeko. "Teufelhunden batailoiko" marinelak eta marinelak dira Marine Rotational Force-Europe-ren hurrengo biraketa-hedapena. Norvegian entrenamendu-tokian berrogeialdia egin ondoren, COVID esposizioaren eta transmisioaren arriskua arintzeko, itsasoek aldebiko Artikoko gerrarako trebakuntza egingo dute, elkarreragingarritasuna hobetuko dute eta defentsarako gaitasunak indartuko dituzte Norvegiako aliatuekin batera.\nHau da MRF-E inplementazio laburragoen lehen txanda, Marine Corps-ek iragarritakoa 2020ko abuztuan. Marine Rotational Force-Europe-ren hedapena sinkronizatuta egongo da Norvegiako Indar Armatuen prestakuntza artikoan eta Marine Corps-i malgutasun operatiboa handitzea ahalbidetuko dio.\n"Norvegiak lur desafiatuak eta entrenamendu aukera paregabeak eskaintzen ditu gure eguraldi hotza eta mendi gerra trebetasunak hobetzeko, gure indarrak Artikoko baldintzetan borrokatu eta irabazteko aukera emanez", esan du Ryan Gordinier teniente koronelak, 3. batailoiko, 6. itsas erregimentuko komandanteak. "Teufelhunden batailoiak" espero du gure harreman historikoa jarraitzea eta Norvegiako militarrekiko aliantza sendotzea ".\nHaien hedapenean, MRF-E berriak eguraldi hotzeko gerran eta biziraupeneko entrenamenduetan parte hartuko du, Norvegiako Armadako monitoreek zuzenduta; parte hartu eremuko prestakuntza ekitaldi anitzetan baldintza latz eta artikoetan Norvegiako Armadako aliatuekin batera; eta parte hartu Exercise Reindeer II, Norvegiako armadak zuzendutako landa ariketa garrantzitsuenean, Norvegia iparraldean.\nItsas Biraketa Indarra-Europa 21.1 Norvegian hainbat aldiz arituko dela espero da datorren urtean zehar, 2021 hasieran jarraitzeko errotazio handiagoa aurreikusita egongo da. Itsas Biraketa Indarrak hainbat ariketa egitea aurreikusten du aliatuen indarrekin batera, etengabeko inoperantzia eta entrenamendu artikoa lortzeko.\nJarraitu US Marine Corps Forces Europe & Africa:\nGai erlazionatuak:euusAEBetako Itsas Gorputzaren IndarrakUS Marine Corps Forces Europe & Africa\nEBko elkartasuna martxan: 56.7 milioi euro Espainiari 2019ko udazkenean DANA eguraldi muturreko kalteak konpontzeko\nErresuma Batuko 5G hedapenean atzerapenak arriskuan jartzen du gobernuak "maila berdintzeko" agenda dio Huawei-k\nEkonomiaDuela 24 ordu


CGT sindikatuaren mobilizazioa ostegunean Baionan | Ekonomia | KAZETA\nCGT sindikatuaren mobilizazioa ostegunean Baionan\nBere aldarrikapenak entzunarazi nahi ditu CGT sindikatuak, “ondoko mundua ez dadin aitzinekoa baino okerragoa izan”. Irailaren 17an Baionako Santa Ursula plazan eman du mobilizatzeko hitzordua.\nCGT sindikatuak mobilizazioaren garrantzia azpimarratu du. © Aurore Lucas\nCGT sindikatuaren ustez, frantziar Gobernuak ez du norabidez aldatzeko asmorik. Bere arabera, “bere esku den guzia jartzen du lanpostuak, langileen eskubideak eta beren abantaila sozialak masiboki suntsitzeko, nagusien aldeko politika hiltzaileen mesedetan”. Hori dela eta, irailaren 17an goizeko 10.30ean mobilizazio bat antolatu du sindikatuak, Baionako Santa Ursula plazan.\nMobilizazioaren atarian salatu duenez, osasun krisia aitzakia bat izan da “enplegatuen eta funtzionarioen eskubideen kontra jotzeko”. Oroitarazi duenez, Unedic-en aurreikuspenen arabera, 2020ko bukaeran 900.000 lanpostu suntsituko dira frantziar Estatuan. Gazteak ere hartu dituzte hizpide. “Ez da deus egiten aberastasunaren banaketa justu bati begira. Kontrakoa, enpresentzako opariekin segitzen da, bereziki akziodunak gizentzen dituzten talde handientzat. Deus eguneroko langileentzat eta interes kolektiboarentzat”, azpimarratu du sindikatuak.\nBeste posibilitate batzuk badirela uste du CGTk eta horretarako mobilizazioak azkartzeari funtsezko deritzo. Guzientzat asteko 32 orenetarako urratsa aldarrikatzen du, eta baita soldaten eta erretreten emendatzea ere. Hilabeteko gutieneko saria 1.800 eurotan izan beharko litzatekeela ere proposatzen du. Gizarte segurantza eta erretreten sistema azkartzeko beharra ere ikusten du sindikatuak, erretreta 60 urtetan kokatuz eta asurantza-langabezia erreforma bertan behera geldituz.


Aiarako “porrota” saihesteko eskatu du Tubacexeko batzordeak – Ekonomiaren KZ\nTubacexeko enpresa batzordeak Aiarako eskualdearen “erabateko porrota saihesten saiatzeko” beharra defendatu du Eusko Legebiltzarrean, sare industrialaren aldeko apustua eginez eta Arabako eskualdean eta Tubacexen enpleguaren defentsan lan eginez; izan ere, “Etorkizun ez oso urrun batean” altzairuzko hodiak sinatzeak Kantabriari “deslokalizatzeko arriskua” dagoela salatu dute.\nEusko Legebiltzarreko Lan eta Enplegu Batzordeak Tubacexeko langileen ordezkarien agerraldia hartu du astearte honetan, astearte honetan 90 greba egun betetzen ari diren langileen egoeraren berri emateko, Laudioko eta Amurrioko (Araba) lantegietan Lan Erregulazio Espedientea (EEE) gaitzesteko.\nEduardo Ibernia eta Joseba Terreros langileen batzordeko ordezkariek gogorarazi dutenez, langileen % 100 greba mugagabean daude (otsailaren 11n hasi zen), eta 150 behin-behineko langile gutxiago kontratatzeari uko egin diote; 94 kaleratze egin dituzte (12 aurre-erretiro eta 22 irteera, pizgarri bidezko borondatezko bajengatik).\nEnpresaren egoera “koiunturala” dela azpimarratu dute, koronabirusen pandemiak eragindako krisi ekonomikoaren ondorioz, eta “ziurgabetasun” egoeran daudela esan dute, oraindik ez dakitelako noiz izango den enplegu-erregulazioko espedientearen epaiketa, eta arratsaldean bitartekari batekin bilduko direla jakinarazi dute, baina ez dute “itxaropen handirik” bilera horren aurrean. “Langileak lanean jarraituko dugu lanpostuak aldarrikatzen jarraitzeko”, adierazi du.\nGainera, enpresak jakinarazi die enplegu-erregulazioko espedientearekin desagertzen diren 128 lanpostuetako asko “azpikontratatu egiten direla, ez pertsona kopuru berarekin, baina bai funtzionatzen jarraitzeko beharrezkoak diren funtzioak betetzeko”.\n“Oso kezkatuta gaude, oro har, 300 pertsona galtzen ditugulako gure erakundean, baina barruan badakigu pertsona horiek beharrezkoak direla ekoizpen normala egiteko. Hori dela eta, ezkorrak gara Aiarako enpresaren etorkizunari dagokionez “, adierazi dute.\nZentzu horretan, Aiarako eskualdean eta Tubacexen enplegua defendatzeko Eusko Legebiltzarrera jotzen dutela azaldu dute, eta “etorkizun ez oso urrun batean deslokalizazio arriskua” dagoela ohartarazi dute. “Ez dakit zeharka begiratu behar diogun edo begietara begiratu behar diogun”, azpimarratu dute.\nEskualdeko porrota saihestu behar da\nHori dela eta, “Eskualdearen erabateko porrota saihesten” saiatu behar dela esan diete legebiltzar taldeei, eta Arabako zonalde horretako industria-sarearen alde egiten jarraitu behar dutela, “Erabat industriala” baita, eta ez enpresa traktoreena bakarrik, baita enpresa guztiena ere, hala nola azpikontratena, tailer laguntzaileena eta dendena.\nHalaber, “Deslokalizazioak saihesteko” beharra azpimarratu dute, eta ohartarazi dutenez, “Ez da India, Austria edo Italiarako deslokalizazio bat, non taldeko enpresak dauden, Kantabrian dauden beste batzuetara baizik”.\nBestalde, kexa agertu dute jaso duten tratuagatik eta Ertzaintzak lantegietako sarreretan edo Ganberan izandako “kargengatik”, eta “horrelako istilu larririk berriro ez errepikatzea” espero dute. “Langile klasea gara eta tratu txarrak jasaten ari gara benetako gaizkile gisa”, salatu dute, “Gure lanpostuen defentsatik kanpo dagoen gatazka bat bilatzen saiatzen ari ez direlako”.\nGainera, astearte honetan Amurrioko Epaitegiaren aurrean elkarretaratzea egin dutela azaldu dute, Laudioko lantegian izandako istiluetan hiru langilek parte hartu zutelako, eta kritikatu egin du enpresa-batzordeko kideek “miaketak” izan dituztela lantoki arteko batzordearen bileretara sartzean. “Horrela argi geratu da egin dugun negoziazioa eta izan diren baldintzak”, azpimarratu dute.\nAzkenik, Tubacexeko langileek “batasun handia” erakutsi dute “90 egun luzez” greba mugagabean, “Gorabeherekin”, eta eskerrak eman dizkiete Aiaraldeko enpresa batzorde guztiei, eskualdeko sare sozioekonomikoko denda eta elkarteei eta “bidegabekeria honen aurka borrokan” ari diren alderdi politikoei. “Etorriko garen hurrengo aldian batzorde hau gure esker onen zerrendan sartzea espero dugu”, gaineratu dute.\n← Gipuzkoak bere diru-bilketa hobetu du, baina 2019ko mailara iritsi gabe\nKOI maileguen itzulketa 10 urtera arte luzatzen da →


Semaltikoa: Zal Veranderen eraikinaren eraikuntzako estatua hamar urtekoa da\nLink eraikinaren bidez lortzen dira betaurrekoen belangrijke takieken bilaketa eta SEO kanpaina batean. Praktikak optimizatzeko aukera ematen du belgradek hobetzeko. Daarnaast-ek web orriko arduradun garrantzitsuak dauzkazu, eta zu zeu arrastatu. Hackek beste web orri batzuek baino gehiagori parte hartzera gonbidatzen dituzte web orriaren bidez. Zertan datorkien webgunea - d anabol 10mg bp.\nDeze praktijk Google-n doako aplikazioa da. Onderzoek atenditu zuen% 24k SEOko profesionalek egindako "SEO" estekak estekak izan zituzten,% 72k esteka bat eraikitzen ari zirelako sailkapenaren faktoreetan. Daarom zijn backlinks belgikariek Google-en egile-eskubideen egilea da.\nSEO-estrategien optimizazioan oinarritutako estekak lortzeko aukera ematen du, besteak beste, lanbide-gaitasunak hobetzeko, besteak beste. Michael Brown, adituak Semalt adituak izan ziren, eta, horri esker, eraikinaren inguruko hausnarketa egin zuten.\nLink eraikinaren diseinua\nGoogle-k bere portaera-orria ezagutu zuen algoritmoan hasi zen..Eraginkortasunaren gaineko xehetasunen arabera, ordainketa maila altuagoa izango da. Google-ren e-posta mezu bat bidaltzen du Spammers-ek zure softwarea geautomatiseerderako. Het bedrijf begon dergelijke takieken te vechten. 2012an, gaur egun, Google-ren eguneratzeak Google-ren estekan oinarritutako esteken gaineko estereotipoen kalitatea hobetzen du.\nDeze ontwikkelingen hebben deritzo 'natuurlijke link building' -ren inguruan. Horrek aukera ematen du esteka eraikinaren bidez, loturak loturak izan ditzaten eta bere edukien kalitatea hobetzeko. Daarom-ek Google-ren adierazleen gaineko informazioa ematen du Google-n argitaratzeko. Horretarako, lotura-liburuaren bilakaera aztertuko dugu .\nZergatik Google-k lotura estekak azaltzen du? Plazak Google-k eta Google-ren kreolera bidaltzen dituzte zure ordenagailuan eta zure telefono mugikorrean. Horrek esan nahi du gizabanakoen errealitatea dela.\nZure ustez, bezeroak kalitate handikoak izan daitezen, plataformak zoals orrian sailkatzen dira. Gailurrera joateko asmoa baduzu, zure webgunea zure webgunetik kanpo ikusi ahal izango duzu zure ordenagailuan adierazleen kalitatea hobetzeko. Tenslotte Kunnen elkarreraginean ari ginen sare sozialean elkarrizketarako gaiei buruz galdetu genion. Momenteel hebben sociale signalen een kleine aktibatuta zeuden orrialdera joateko.\nGoogle-k hamar urte daramatza Google-n Google-ren PageRank-eko hamabosgarrena Google-k bere web orrialdera eramaten du. SEO-deskundigen betogen dat het onwaarschijnlijk Google datus galderat. Zoals dugu weten allemaal, dreigen mobiele apps tradiziozko webguneak tea bedreigen. Daarom-ek onenkbaar egiteak ez du zertan ari zaren inor zoekopdracht-en webgunea .


Albisteak - Zer da cheertainer\nGure bezeroak gero eta gehiago dira produktu likidoak betetzeko cheertainer erabiltzen.\nOrduan, zer da animatzaile bat?\nBag in Box malgutasuna eta ontziratze produktu zurrun edo erdi zurrunen abantaila hobeak konbinatzen dituen ontziratzeko ontzi berria da, alegia, cheeratainer aukera hauetarako alternatiba ezin hobea bihurtzen du. Kubo formako geruza anitzeko plastikozko poltsa, tapoi edo balbula eta kartoi kaxa ditu.\nKubo itxurako egiturak izugarrizko egonkortasuna eta hustuketa ahalmen maximoa ematen dio. Bi geruza ditu: Kanpoko geruza: (poliamida + polietilenoa) oxigeno eta hezetasunetik babesten du; bere dentsitatea eta osaera aldatu egiten dira bezeroaren beharren arabera. Bi geruzen konbinazioak egitura malgua baina indartua ematen dio edukiontziari.\nBeteta dagoenean, bere kaxa kaxarekin, guztiz pilagarria da, palet egonkor eta segurua eratuz. Hutsik dagoenean, haren osagaiak tolestuta garraiatu eta biltegiratu daitezke, horrela beharrezko espazioa nabarmen murriztuz. Murrizketa horrek aurrezpen ekonomikoa dakar.\nCheertainer industria eta etxeko kontsumorako produktu likido eta erdi likido mota guztietarako erabil daiteke. Honako sektore nagusiak hauek dira:\n• Kimika eta Agrokimikoak (lubrifikatzaileak, pinturak, itsasgarriak, tintak, nekazaritza, abeltzaintza, uraren tratamendua, erregai likidoak, farmazia eta kosmetikoak). • Garbigarriak • Lubrifikatzaileak • Janariak eta edariak (Japoniako sake, ozpina, ongailuak, pureak, saltsak, edarien oinarriak, kafea, olioa, zukua eta esnekiak).\nCheerainers bezeroak kostua murrizten laguntzen ari dira.\nl Biltegiratze kostuen% 60ko murrizketa\nl Energiaren kostuak% 20 murriztea\nl % 50 garraio kostuen murrizketa\nl Birziklapen kostuen% 90 murriztea\nCheertainer kutxatilak bere abantailak ditu:\nKartoi kaxa% 100 birziklagarria da.\nKomunikazio grafikorako azalera handia eta guztiz pertsonalizagarria.\nPilaketa eta paletizazioa guztiz optimizatuta, logistika kostuak murrizten dituena.\nNeurri desberdinak eta guztiz pertsonalizatutako diseinua bezero edo produktu bakoitzaren beharrak asetzeko.


Azken bideoak: Etorkinak | Hamaika Telebista\nAzken bideoak: Etorkinak\nMediterraneora itzuliko da Aita Mari ontzia, erreskaterako baimenik gabe ere\nItsasoan erreskate lanak egiteko baimenak lortu gabe ere Greziara Itzuliko da Aita Mari ontzia. Hala iragarri dute gaur Pasaiako badian, ontziaren ondoan, egindako elkarretaratzean. Atzo iritsi zen ontzia Euskal Herrira, dituen matxura batzuk konpontzera. Hilabete eman dute Grezian, Egeo itxasoko irletako kanpamentuetan dauden migratzaileei mediku laguntza eskeintzen. Denbora honetan ezin izan dute itsasoan erreskate lanik egin, hasiera batean euren asmoa hori zen arren. Gobernu espainiarrak ez die oraindik horretarako baimenik eman. Estatu espainarraren itsas eremuan 240 lagun hil dira aste honetan bertan, Kanariar irletara iritsi nahian hildakoak ere aintzat hartuta. Gaineratu dute Aita Mari ezarritako lege mugak legez kanpokoak direla, eta salaketa formal bat egiteko asmoa dutela adierazi dute.\n2019 urteko aurreneko bost hilabeteetan 2075 asilo eskaera egon dira EAEn, iaz baino 500 gehiago\n2019 urteko aurreneko bost hilabeteetan iazkoak baino 500 asilo eskaera gehiago egin dituzte Araban, Bizkaian eta Gipuzkoan. Hala azaldu du CEAR Euskadik Bilbon egindako agerraldian. Elkartetik aditzera eman dutenez, guztira, 2.075 eskaera egin dira Araban Euskal Autonomi Erkidegoan. 2018an, aldiz, 1.595 egin zituzten urte osoan zehar. Nafarroan, bestalde, kopurua 325 eskaeretakoa izan zen. Zifra hauei erreparatuz, urte amaieran, iaz izandakoen eskaera bikoitza gauzatu daiteke.\nMugak Zabalduz karabanak Europako hegoaldeko mugako errealitatea salatuko du aurten\nEuskal Herritik eta espainiar Estatuko beste leku batzuetatik abiatuko da bederatzi egunean Andaluzia eta Ceutara helduz. Uztailak 12tik 21era burutuko da estatuko laugarren Mugak Zabalduz karabana. Nazioarteko ekimena da. Antolatzaileek adierazi dute beste erakunde batzuekin aliantzak eratzeko helburua daukatela. Italiako Carovane Migrantiko kideek ere parte hartuko dute, adibidez. Andaluziarako bidea hartzearen arrazoia da hara iritsi direla Europako eskualdeetatik datozen migratzaile gehien. Adierazi dute, honen ondorioz, harrera-sistema instituzionalaren gabezia larriak azaleratu direla. Martxaren bidez errealitate desberdinak erakutsi nahi dituzte. Granadatik Motrilera doaz kulturartekotasuna ikusteko, Agecirasen dagoen Espainiako Barneratze Zentro handienetik pasatuko dira eta Huelvako probintzian amaituko dute. Karabana erabiliko dute salaketarako ekintzen eragina areagotzeko eta bertan boluntario izateko ekainaren 23an itxiko da inskripzio-epea.\nElena Benzanilla: "Etorkinak bigarren mailako herritarrak dira, legez"\n2019ko hauteskundeetan Euskal Autonomia Erkidegoan ezin izan du bozkatu biztanleriaren %10ak. Milaka etorkin geratu dira bozetan parte hartu ezinik, boto eskubidea ukatuta. Espainiako nazionalitatearekin soilik lortuko du sufragioa. Traba burokratiko asko izaten dira prozesuan. Honen inguruan hitz egin digu SOS Arrazakeria elkartekoekin.\nZaporeak, Bakartxo Ruiz, Adolfo Araiz eta IruñaRock\nNafarroa Gaur saioan errefuxiatuei jana kanpalekuetan banatzen dien Zaporeak elkarteko Mariano Galarzarekin egon gara. Bakartxo Ruiz eta Adolfo Araizekin legealdia errepasatu dugu eta IruñaRock festibalaren kartela aurkezten dizuegu.\nMariano Galarza (Zaporeak): "Errefuxiatuen kanpalekuko funtsezko lan asko daude, haien artean elikadura"\nZaporeak elkarteak igandean ospatuko du Koxk! Pintxo pote jaialdia errefuxiatuentzako jana lortzeko. Aurreko urteko arrakasta eta gero errefuxiatuak elikatzen dituen elkartearen lana geroz eta handiagoa da.


Suprefeturan kateatu dira bederatzi lagun, Lorentxa Gimon askatzea eskatzeko | Suprefeturan kateatu dira bederatzi lagun, Lorentxa Gimon askatzea eskatzeko – iparraldekohitza\nSuprefeturan kateatu dira bederatzi lagun, Lorentxa Gimon askatzea eskatzeko\nSylviane Alaux eta Paul Molac diputatuek bisita egin diote larri eri den presoari. Etzi manifestazioa eginen dute Roazhonen, haren alde\n«Lotzen gara, haiek askatzeko». Presoen aldeko aldarri sinple bat, baina sinbolikoa, atzo Baionan irudikatu zutena. Bederatzi lagun suprefeturako hesietara igota, kateaturik, eta bertara hurbilduriko CRS poliziak kateak puskatzen. Aldarria, metaforikoa: poliziek haiek banan-banan askatu zituzten bezala, aska ditzala Frantziako Gobernuak euskal preso guziak ere. Eta, bereziki, Roazhongo (Bretainia) espetxean larri eri den Lorentxa Gimon preso angeluarra (Lapurdi) baldintzapean aske utz dezatela.\nHorixe izan zen atzo eguerdian Baionako Suprefeturan utziriko irudia. Ezker abertzaleko bederatzi militantek —ekintza ez zuten ezein egituraren izenean egin— lotu zuten euren burua Frantziako Gobernuaren ordezkaritza den egoitzara, eta banderoletan preso guziak eta Gimon askatzea galdegin zuten. Oihuen bidez ere bai: Presoak borrokan, gu ere bai; Lorentxa Gimon askatu, Euskal presoak etxera eta halako leloak nagusitu ziren. Kamisetetan ere jantzi zuten aldarria, eta, eri diren presoei keinua eginez, txapel zuriak ezarri zituzten buruan batzuek. Behean, hainbat lagun txaloka eta animoka.\nHiru ordu laurden inguru pasatu zituzten ekintzaileek suprefeturako hesien gainean, harik eta Polizia iritsi eta banaka jaitsarazi zituen arte. Militanteak atxilotu, eta Baionako polizia etxera eraman zituzten segidan. Arratsalderako aske utzi zituzten; Gimonek, ordea, preso segitzen du.\nSuprefeturako ekintza ez zen izan atzo Gimon presoak jasotako sostengu bakarra. Hain zuzen, Sylviane Alaux (PS) eta Paul Molac (UDB) diputatuek bisita egin zioten atzo Angeluko presoari Roazhongo espetxera. Bisitaren ondotik, Alauxekin mintzatu zen BERRIA, telefonoz, eta, azaldu zuenez, «fisikoki eta moralki atsekabeturik» atzeman zuen presoa: «Kontuan hartu beharreko errealitate bat da, arlo humanitarioan». «Bake prozesuan» presoen gaia «erdigunean» jarri beharko litzatekeela ohartarazi du Alauxek, eta horregatik ere joan dela euskal presoa ikustera: «Ikuspegi politikotik egin diot bisita 2014ko maiatzetik baldintzapean aske beharko lukeen preso bati, zeina, haren osasun egoera dena izanik ere, ez duten askatzen».\nEpailea askatzearen alde agertu zela gogoratu du Alauxek, baina prokuradorearen helegiteagatik segitzen duela Gimonek espetxean. Otsailaren 25ean emanen dute dei auziaren deliberoaren berri.\nAnartean, mobilizazioak emendatuz doaz. Atzo bertan, Bretainiako hiriko hainbat hautetsik eskatu zuten Gimon aske uzteko, eta etzi manifestazioa eginen dute Roazhonen haren alde, 14:00etan. Ipar Euskal Herritik bi autobus bete abiatuko dira bihar Bretainiarantz.\nPresoei buruz informazio bila etorritako europarlamentariek, berriz, bukatu dute Euskal Herrian egindako itzulia. Etxeratek «positiboki» baloratu ditu europarlamentariek eragileekin egindako bilkurak, eta «fruituak» ematea espero du: «Uste dugu argi geratu direla salbuespenezko kartzela politikak sortzen dituen ondorio larriak. Bisita honek ate bat zabaltzen dio itxaropenari». Apirilean plazaratu beharko lituzkete bisitaren ondorioak.oak etxeratzearen aldeko kartelak jarri dituzte suprefeturako hormatik zintzilik.\nHasieran, Poliziak ezer egin ez badu ere, protesta hasi eta ordu bete ingurura hesira kateatutako bederatzi lagunak jaitsiarazi eta pankartak kendu ditu. Ekintzaileak polizia-etxera eraman dituzte.\nBere osasuna dela eta, Gimonek hainbatean du egina baldintzapean aske geratzeko eskaera. Iazko azaroan, Zigorren Ezartzeko Auzitegiko epailearen baiezkoa jaso zuen, baina erabaki horren aurka helegitea jarri zuen prokuradoreak; hori dela eta, preso jarraitzen du. Otsailaren 25erako dago aurreikusita Parisko Dei Auzitegiaren erabakia.\nBestalde, Bagoaz kolektiboak jakinarazi duenez, Sylviane Alaux (PS) eta Paul Molacek (Morbihan) diputatuen bisita jasoko du gaur Gimonek, Renneseko espetxean.\nBaionako suprefeturako hesira kateatu dira bederatzi lagun, Lorentxa Gimon askatzeko eskatuz\nPoliziak kateak askatu eta jaitsarazi ditu\nEkintzaileak txaloka hartu dituzte bertaratu direnek\nBaionako suprefetak hurbiletik segitu du ekintza\nDepartamenduak gizarte laguntzak murriztu nahia salatu dute langileek\nFrantziako Poliziak Mikel Irastorza atxilotu du, Azkainen\nmaiatza 25, 2013\nBakartzearen kontra, Parisen\nmaiatza 29, 2016


CUPen adar Poble Lliure Espainiako Kongresuko bozetara aurkeztuko da | Mundua | Berria\nCUPen adar Poble Lliure Espainiako Kongresuko bozetara aurkeztuko da\nEz du zehaztu koalizioa osatuta aurkeztuko den. CUPen iritziz, erabakia «transzendentea» da\nCUP koalizioa, joan den abenduko ekitaldi politiko batean. ALEJANDRO GARCIA / EFE\nAstearte gauean jakinarazi zuen Poble Lliure Kataluniako CUP koalizioaren barruko alderdiak Espainiako Kongresuko hauteskundeetara aurkeztuko dela, datorren apirilaren 28an. Argitaratutako adierazpenean azaldu du hautagaitza «egiazko alternatiba» izango dela Junts per Catalunya eta Esquerra alderdien diskurtso «erreformista eta bideraezinaren» aurrean. CUPen kontseilu politikoak igandean adostu zuen hauteskunde horietara ez aurkeztea —37 boto alde, hogei aurka eta lau abstentzio—. Poble Lliureri erantzun dio esanez erabaki «transzendentea» dela, eta ohartarazi dio koalizio barruko harremanean eragingo duela hautuak. Poble Lliurek ostiralera arteko epea du hautagaitza bakarka edota beste alderdiekin koalizioa osatuta aurkezteko.\n«Ez dago bereizketa arriskurik. Poble Lliurek ez du halakorik mahaigaineratu; eta ez dugu nahi hori izaterik eztabaida politikoaren zentroa». Hala adierazi zuen atzo Guillem Fuster Poble Lliureko bozeramaileak, CUPek komunikatu batean esan ostean erabaki horrek ondorioak izango dituela CUP koalizioaren osaketan, eta ondorio horiek epe laburrera eta ertainera aztertu eta ebaluatu beharko dituela. Fusterrek azaldu zuen «gogorregia» izan dela CUPek Poble Lliureren erabakiari eman dion erantzuna, baina «errespetatu» egin dutela: «CUPekin hitz egin dugu. Komunikazioa beti da ona, gu ere CUP garelako, eta komunikabideei erabakiaren berri eman aurretik hitz egin genuen haiekin». Poble Lliurek eskatu die herritarrei «boto irmo, errepublikano eta ezkertiarra» emateko hauteskundeetan, «erregimenaren hausturan aurrera egin ahal izateko».\nXingola horien debekua\nHauteskunde batzordeak Quim Torra Kataluniako Generalitateko presidenteari agindu zion xingola horiak eta esteladak kentzeko eraikin publiko guztietatik. Astelehenean hartu zuen erabaki hori, Ciutadans alderdiak salaketa jarri ostean. 48 ordu eman zizkion presidenteari agindua betetzeko, baina ez du bete. Horren ondorioz, zigor administratibo bat jaso dezakeela azaldu dio Torrari Dolores Delgado Justizia ministroak.


Irekia Eusko Jaurlaritza - Gobierno Vasco :: Lehendakaria Munduko Turismo Elkarteko idazkari nagusiarekin bildu da\nLehendakaria Munduko Turismo Elkarteko…\n\nLehendakaria Munduko Turismo Elkarteko idazkari nagusiarekin bildu da Iturria: Irekia\n\n\n\n\n\n\n\n\nIñigo Urkullu eta Taleb Rifai herrien garapen kulturala, soziala eta ekonomikoa ekar dezakeen turismo jasangarriaren alde agertu dira.\nIñigo Urkullu lehendakaria gaur goizean bildu da Euskadin egun batzuk igaroko dituen Munduko Turismo Elkarteko idazkari nagusi Taleb Rafairekin. Bileran izan dira erakunde horretako Kide Afiliatuen Programako zuzendari Yolanda Perdomo eta Ekonomiaren Garapen eta Lehiakortasuneko sailburu Arantxa Tapia.\nBilera baliagarria izan da Euskadiren eta Nazio Batuen mendeko erakunde horren arteko lankidetza-esparrua aztertzeko. Erakunde horren kide da, hain zuzen, Basquetour-Turismoaren Euskal Agentzia, eta, bileran, alde bien intereseko gaiak izan dituzte hizpide, tartean, turismoak kulturari eta bakeari egin diezaiokeen ekarpena –DSS2016 hiriburutzaren esparruan–, Euskadiko kultura gastronomikoa eta turismo jasangarria.\nOndoren, Tapia sailburuak eta OMTren idazkari nagusiak prentsaren aurrean egin duten agerraldi batean, Basquetourrek hainbat nazioarteko erakunderekin batera antolatutako mundu mailako goi-bileran —bilera hori, 2015eko azaroan izan zen— izan ziren hainbat gertaera une garrantzitsu aipatu dira. Goi-bilera hartan Turismo Jasangarriaren Mundu Gutun berria aldarrikatu zen, eskutitz horretan turismoa munduko lehenengo industria dela eta herrien kultura, gizarte eta ekonomiaren garapenerako funtsezko faktore bat dela ere jaso zen.\nEkonomiaren Garapen eta Lehiakortasun sailburua den Arantxa Tapiak, Jaurlaritzak turismoarekiko duen konpromisoa azpimarratu du. Bere ustez, turismo sektorea “garrantzitsua da” eta plangintza bat behar du. Tapiak gogorarazi du Euskadik baduela enpresen lehiakortasuna eta Basque Country helmuga bezala ezartzen duen Turismorako 2020 Plan Estrategikoa. Halere, sailburuaren ustez, turismoaren hazkundea ez da nolanahikoa izan behar eta hau dela eta OMTaren aurrean Jaurlaritzak turismo jasangarriaren alde egindako apustua balioan jarri du.\nTurismoaren garrantzia euskal ekonomian\nSailburuak, bere hitzaldian, hainbat datu eman ditu turismoak Euskadin duen garrantziaren berri azaltzek:\nEuskadin, 2014 urtean, turismoa BPGren ia % 6 izan zen, euskal ekonomiari 3.922 milioi euroko ekarpena eginez. Sektorean dihardute 21.669 enpresak, Euskadiko enpresa guztien % 12,3k.\n2015ean, bisitarien kopurua historiako handiena izan zen, baita ostatu-gauena ere; hiru milioi bisitari baino gehiago jaso genituen: 3.012.700 pertsona horiek (2014an baino % 9,8 gehiago) hoteletan, landetxetan, turismo-apartamentuetan eta kanpinetan hartu zuten ostatu. Gainera, gaua igaro zuten 6.147.473 pertsonak (2014an baino % 9,6 gehiago).\nHazkundea lurralde guztietan gertatu zen. Hiriburu guztietan jazo da igoera: Gasteiz (+% 6,1 bisitari eta +% 4,7 ostatu-gau), Bilbo (+% 9,6 bisitari eta +% 8,1 ostatu-gau) eta Donostia (+% 10,7 bisitari eta +% 12,5 ostatu-gau).\nEuskadin, Estatuko turistak bisitari guztien % 60 dira, atzerrikoak, berriz, % 40. Estatuko barne-turismo horretatik % 15 EAEko herritarrei dagokie. 2015ean, Estatuko turismoa % 8,4 hazi da bisitarien kopuruan, eta atzerrikoa, berriz, % 12. Atzerriko turisten presentzia gero eta nabarmenagoa da.\nEuskadiko merkatu turistiko nagusiak hauek dira: Madril, Katalunia, Frantzia, Erresuma Batua, Alemania eta Estatu Batuak.\nOMT erakundearen arduradunaren agenda\nMunduko Turismoaren Erakundeko agintari gorenak hainbat hitzordu ditu Euskadin, tartean, Eusko Legebiltzarreko presidentearekin eta Eusko Jaurlaritzako turismoko eta kanpo-ekintzako arduradunekin, sektore horretarako euskal estrategia aurkeztuko dutenak.\nintervencion_tapia_secretar... behera kargatu (20 MB)\ntapia_turismo_jasangarria_e... behera kargatu (900 KB)\ntapia_turismo_jasangarria_e... 5 MB


Zaintza eta dibidendua, beste komisio batzuk burtsan | Consumer\nZaintza eta dibidendua, beste komisio batzuk burtsan\nBurtsako eragiketa bakoitzeko komisioak kobratzen dira, tituluen balio efektiboaren% 0,20ko igoera dakartenak.\nBurtsan aritzeagatik komisioak aplikatzen dira, eta inbertitzaile guztiek, are gutxien zuenak ere, badaki hori. Baina badira komisio batzuk, hain ezagunak ez direnak, akzioen erosketari eta salmentari zuzenean eragiten ez badiete ere, burtsa-eragiketak tituluen benetako balioaren %0,20raino garestitzen dituztenak. Zaintza-komisioak eta kupoiak eta dibidenduak dira, eta etxeko inbertitzailearen ekonomiarentzat kopuru handiegia ez badira ere, beharrezkoa da haien existentzia ezagutzea, burtsa-estrategiaren irabaziak edo galerak kuantifikatzeko.\nFinantza-erakundeek zorroan akzioak izateagatik kobratzen duten zaintza-komisioa da. Baloreen posizioagatik eta titulu berriak sartzeagatik sortzen da, eta hilero, hiru hilean behin, sei hilean behin edo urtean behin kobra daiteke, eragiketa bat egiteko unean aplikatzen diren bestelako komisioetan ez bezala. Zenbat kobratzen dute finantza-entitateek horrelako komisioengatik? Ez da erraza banku eta kutxen zaintza-komisioak konparatzea, batzuek akzioen balio nominalaren gaineko zaintza-gastuak kobratzen baitituzte; beste batzuek, berriz, tituluen balio efektiboaren gainekoak. Gainera, entitate batzuek gutxieneko bat kobratzen dute balioagatik edo merkatuagatik. Inbertitzaileak ere akziodunak badira, entitateek komisio hau ordaintzetik salbuesten dituzte. Halaber, aukera dago komisio hori ez duten eskaintza jakin batzuk jasotzeko, baldin eta titularrak bere balioak beste broker edo finantza-bitartekari batetik eskualdatzen baditu. “Tranpa” da eskaintza denboran mugatuta dagoela, eta hilabete edo urte batzuetarako balio duela.\nNolanahi ere, banku eta kutxak erabiltzen dituzten koadro orokor bat ezar daiteke abonamendu hori aplikatzeko:\nTitularrak 60.000 euroko balore zorroa badu, adibidez, eta bere brokerrak bere tituluen balio efektiboaren %0,20 kobratzen badio urtean, 120 euro ordainduko ditu urtean zaintza gastuengatik.\nMerkatu jarraituaren eta Europako bi poltsen akzioak badituzu eta zure finantza-erakundeak 4 euro kobratzen badizkizu merkatu eta hilabete bakoitzeko, 135 euro ordainduko dituzu urtean + BEZa zaintza-gastuengatik.\nKupoiak eta dibidenduak ordaintzeko batzordea\nBurtsa-merkatu nazionalak inbertitzailea ere zergapetzen du bigarren mailako beste komisio batzuekin; egiten duen eragiketa bakoitzeko, ordainketa horiei aurre egin behar die. Kupoiak eta dibidenduak ordaintzeko batzordea da. Egoiliarren kasuan, zenbatekoa balio efektiboaren %0,25 da, gutxienez 1,20 euro, gutxi gorabehera, eta ez-egoiliarren tarifa, berriz, benetako balioaren %0,40 da, eragiketa bakoitzeko 30 euro gutxienez.\nErakunde batzuek bezeroak salbuesten dituzte, haiek ere akziodun baitira zaintza-komisioa ordaintzetik.\nBalore-kontuari lotutako aurreko komisioei postako 0,30 euro eta BEZaren %16 gehitu behar zaizkie. Horren ondorioz, batez besteko inbertitzaileak gutxienez 1,50 euro ordaindu beharko ditu eragiketa bakoitzeko. Posta bidezko gastuak saihesteko, zenbait on line erakundetara jo daiteke, eta, horiei esker, bezeroek paperezko euskarria ken dezakete Internet bidez inbertsioari buruzko informazio guztia transmititzean.\nKreditu-eragiketetan, kupoiak eta dibidenduak zaindu eta ordaintzeko komisioak ere ordaindu behar dira, burtsa-eragiketa tradizionala balitz bezala, eragiketa horien ehuneko berekin: eragiketa nazionalen balio nominalaren gaineko %0,20 hiru hilean behin edo epe txikiagoan, eta %0,05 nazioartean.\nDibidendua ordaintzeko komisioak ere ordainketa bera du: inbertsioaren benetako balioaren %0,25 eta posta kontzeptuan 0,30 euro. Horri beste %0,12 gehitu behar zaio, eskudiruaren bidezko amortizazioagatiko komisio gisa, 30 euro gehi %0,25, kudeaketagatiko komisio berezi gisa, eta Euriborra hilabete + %2,5eko maileguagatiko interes-tasa.\neuro komisioak operación-eu poltsa zaintza


naiz: agenda - Barazkia goraipatzeko Jardunaldiak\nBarazkia goraipatzeko Jardunaldiak\nUdaberriarekin batera Barazkia goraipatzeko Jardunaldiak ospatuko dira Tuteran. Aurten, apirilaren 12tik maiatzaren 5era bitartera ospatuko da. Ekimen honen helburu nagusia Erriberako barazkiak eta, azken finean, Nafarroako sukaldaritza erakustea da.\nTuterako gastronomia dastatzeko parada izango dute bertara gerturatzen direnek, patxaran edo garagardoa alde batera utzi gabe. Horretaz gain, erakusketek, hitzaldiek eta sukaldaritza tailerrek osatuko dute egitaraua. Pilota txapelketak, antzerki emanaldiak eta mahai inguruak hiru asteetan zehar izango diren beste ekintzetako batzuk dira.\nElena Arzak sukaldaria eta Teresa Perales igerilari paraolinpikoa izango dira gonbidatu bereziak.


Gauzen Internet aldaketa kualitatiboak eragitera dator sektore guztietan, eta ekonomia aldetik sekulako garrantzia izatera. Fabrikazioan zehazki guztiz eraldatzailea izango da.\nGaur egungo bezeroek espero dute erosten dituzten produktuak eta zerbitzuak beren beharretarako egokituak eta denboran zehar hobetu daitezkeenak izatea. Gauzen Internetek, hain zuzen, bezeroen beharretara egokitzeko eta denboran zehar ikasten duten produktu adimendunak eskaintzeko aukera ematen du. Sentsoreek ematen dituzten datuak analitikarekin eta plataforma ahaltsuekin konbinatuz, errealitatearen ikuspegi sakonagoa lortzen da, eta hobetzeko eta efizientzia areagotzeko bideak ikusten dira. Gaur egun datuak analizatzeko dauden metodoak gai dira datu kopuru izugarri handiak prozesatzeko denbora errealean edo oso denbora laburrean behinik behin, eta emaitzak erabil daitezke erabakiak hartzeko. Esate baterako, matxurak gertatu baino lehen behar diren neurriak hartzeko.\nFabrikazio adimendunerantz, automatizazioaz haratago\nAbantaila horiei etekina ateratzeko, hornitzaileek informazio guztia jaso dezaketen plataforma adimendunak garatu dituzte, teknikari aproposei erabakiak hartzea ahalbidetzen dietenak. Sistemak alerta bat bidal diezaioke makinatik hurbilena dagoen ingeniariari, aurki ditzakeen arazoen aurreikuspenarekin, makinaren kokapen zehatzaren berri emanez eta arazoa konpontzeko beharko dituen ordezko piezak zein izango diren esanez. Plataforma horien bitartez, enpresek softwarearen eguneratzeak eta prozesuak optimizatzeko gehigarriak ere bidal ditzakete automatikoki.\nOrain arte helburu nagusia fabrika automatizatzea zen; batez ere eskuz egiten ziren lanak automatismoen bidez egitea. Gauzen Internetek askoz urrunago darama hori, softwarean eta datuen analitikan egiten diren aurrerapenak baliatuz, enpresek prozesuak optimizatzeko erabakiak lasterrago eta zehazkiago har ditzakete, eta onura horiek beren bezeroek ere jasotzen dituzte. Hau da, gauzen Interneti esker, fabrikazio adimenduneranzko bidea argiago ikusten da. Fabrikazio-prozesuak antolatzeko beste modu bat dator, hornitzaileak, logistika, produktuen biziziklo osoa konektatu eta integratuko dituena.\nSistemen sistema bat bihurtzen da fabrika, une desberdinetan zenbait etapatan bildutako datuek osatzen dutena. Datu-bilketa horren helburua enpresaren estrategia nagusiak gauzatzea da. Bi teknologia elkartzen dira hor: teknologia operazionala eta informazioaren teknologia. Teknologia operazionalaren osagaiak dira hardwarea eta softwarea, prozesu fisikoetan aldaketak atzemateko edo eragiteko, zuzenean monitorizatuz edo gailu fisikoak kontrolatuz. Informazioaren teknologia, berriz, datuen eta informazioaren tratamendu automatikoa da. Bi arlo horiek bakoitza bere aldetik garatu izan dira, teknologia operazionala denbora errealean edo ia errealean prozesua kontrolatuz makinatik hurbil, eta informazioaren teknologia ondoren, datu multzoak zentral batean prozesatuz. Gauzen Internetek bi arloak batzeko aukera eskaintzen du. Horrela bi arloek irabazten dute; informazioaren teknologiak informazio zehatz gehiago lortzen duelako, enpresaren hainbat sailetan partekatzeko, hala nola produktuaren diseinuan, bezeroekiko harremanetan edo finanziazioaren eta kontratuen kontrolean, eta teknologia operazionalak ere irabazten du, diagnostikorako eta prebentziorako erabiltzen den datuen analitikatik informazio erabilgarria doakiolako.\nGauzen Internetek zenbait sektoretan izango duen eragina\n1. Ekipamenduen fabrikazioan\nKamioiak, trenak, igogailuak edo makinak fabrikatzeko prozesuak antzekoak izaten dira: urratsez urrats atalak gehitzen zaizkie. Muntaketa-lerroa izaten da fabrikazio mota horren instalazio tipikoa. Lerro horietan gauzen Internetek eragin handia izan dezake, baliabideen erabileraren eta langileen produktibitatea optimizatuz. Lerroaren osagai bakoitzaren monitorizazio- -sentsoreak erabiliz, lerroen erabateko funtzionaltasuna berma daiteke, eta aurreikus daitezke mantentze-lanek eta eragiketetan izango diren aldaketek ekarriko dituzten beharrak. Errealitate birtualeko betaurrekoek, lan-prozesua kudeatzeko softwarearen laguntzarekin, produkzio-lerroaren eta langilearen arteko interakzioa gida dezakete.\nGainera, soinean eramateko alarma-sistemek, bideo-analitikarekin eta adimen artifizialarekin, berma dezakete segurtasuna.\nEkipamendua fabrikatzeko lerroetan gero eta gehiago erabiliko dira robotak, gizakien partez edo gizakiei laguntzeko. Robotak nekaezinak dira eta aspertu gabe egin ditzakete lan errepikakorrak. Gizakiak adimena, sormena eta malgutasuna jarriko ditu. Bien elkarlana izango da emaitza. Makinek sorturiko datuen eta enpresako informatika-sistemaren datuen konbinazioak enpresaren inoiz baino ikuspegi osoagoa eman dezake, hasi produkzio-lantegitik, jarraitu biltegitik eta produktuaren banaketaraino. Eragiketak ebaluatzeko analisirako funtsezkoa izango da datuen analitika. Oso garrantzitsua izango da hor analitika prediktiboa. Langileek hainbat motatako tresna eramangarriak edo soinean eramatekoak izango dituzte datuak ikusteko.\n2. Materialen ekoizpenean\nMaterialen ekoizpena lehengai bat fabrikazio-prozesu batean erabiltzeko tarteko produktu bat edo salmentarako bukatutako produktu bat lortzean datza. Horrela, plastikoak petrolio gordinetik abiatuta lortzen dira, ehunak kotoitik edo artiletik eta botikak beste produktu kimiko batzuetatik. Materialen ekoizpena askotan arriskutsua izaten da, dela materia arriskutsuak erabiltzen direlako, dela prozesuak direlako arriskutsuak. Gauzen Internetek, automatizazioaren eta urrundikako monitorizazioaren bidez, saihestu ditzake arriskuok. Esate baterako, gas arriskutsuak detektatzen dituen sentsore bat eraman dezake soinean petrolio-findegi bateko langileak, alarma pizteko, isurketa bat gertatuz gero, eta, gainera, langilea zer lekutan dagoen abisa dezake beste sentsore batek, sorosleak laguntzera joan daitezen.\nKasko adimendunak sentsoreak dauzka eta eskumuturreko erlojuarekin lan egiten du, gas toxikoak dinamikoki detektatzeko\nBeste alde batetik, materialak eta produktu kimikoak proportzio zehatzetan nahastu behar dira, zeren gaizki nahasteak ondorio txarrak izan ditzake. Prozesua zaintzeko eta datuak eskuratzeko sistemak enpresaren informatika-sisteman integra daitezke. Gainera sistema horiek konekta daitezke beste sistema batzuekin, adibidez, ingurumenean egiten den inpaktua neurtzekoetan, kalteak eragin baino lehen prozesua gelditzeko edo moteltzeko.\n3. Doitasunezko fabrikazioan\nDoitasunezko fabrikazioan elementu batzuk serien fabrikatzen dira eta beste batzuk loteka. Ekipamenduen fabrikazioan baino muntaketa-lan gutxiago izaten da. Industria horretako lanak zero errore egitea eta etengabe ikerketan eta garapenean jardutea eskatzen du.\nMakina birprogramarri adimendunak eta robotak erabiliz, gauzen Internetek lagundu diezaieke fabrikatzaileei behar den doitasun mailan lan egiten, aldi berean etengabe diseinuak eta muntaketa-metodoak behar bezain bizkor aldatzeko gai izanez. Ordenagailuz lagundutako sistemek (CAM) integratuko dituzte, muntaketa-makinak ez ezik, baita ikerketa- eta garapen-sistemak ere, ekoizpena gelditu gabe diseinuak aldatu ahal izateko. Egiaztapenak ekipamendu automatikoen bidez egingo dira, prozesuaren puntu erabakigarrietan. Horrek guztiak, bistan da, oso datu-prozesamendu lasterra eskatzen du.


Fitxategiko aldaketen segimendua egiteko erabilgarriak diren komandoak zerrendatzen ditu.\nAukeratu Editatu - Aldaketen jarraipena.\nUneko dokumentuan egindako aldaketa bakoitzaren jarraipena egiten du, egilearen eta dataren arabera.\nErabiltzaile batek aldaketak grabatzeko eginbidea desaktibatu dezan eragozten du, bai eta aldaketak onartzeko edo baztertzeko aukera ere erabiltzaile horrek pasahitza sartzen ez badu.\nErakutsi aldaketen jarraipena\nGrabatutako aldaketak erakusten edo ezkutatzen ditu.\nOnartu edo ezetsi grabatutako aldaketak.\nUneko dokumentua hautatutako dokumentu batekin konparatzen du. Hautatutako dokumentuaren edukia ezabatze gisa markatzen da irekitzen den elkarrizketa-koadroan. Nahi izanez gero, hautatutako fitxategiaren edukia uneko dokumentuan txerta daiteke ezabatutako sarrera egokiak hautatuta, eta ondoren Ezetsi eta Txertatu aukeretan klik eginda.\nDokumentu beraren kopietan egindako aldaketak inportatzen ditu jatorrizko dokumentura. Oin-ohar, goiburuko, marko eta eremuetan egindako aldaketei ez ikusi egiten zaie. Aldaketa berberak automatikoki batzen dira.\nTitle is: Aldaketen jarraipena


Gero gerokoak - - Aiaraldea.eus\nTxani Rodriguez 2020-06-20 06:55\nArgazkia: Carles Pradas Lechuga\nEdozein gauza galtzeak gauza hori maitatzen genuen heinean minduko gaitu. Bereziki axola ez bazaigu, berdin zaigu galera. Hori da kulturarekin ere gertatzen dena: oso egoera larrian dago sektorea, baina kulturak ez dirudi garrantzitsuegia geure gizarte honetan. Krisialdi hau baino\nlehen, une latzetan zegoen kultura. Askotan, jaso dugun mezua hauxe izan da: kultura ez da ezinbestekoa. Baina kultura gu guztiok gara, bizitza bera da, kultura. Imajina ezazue bizitza zinema, musika, dantza, antzerkia, liburu, bideo-joko barik. Antzerkiak, liburudendak, zinema-aretoak tenplu zibilak dira, eta beharrezkoak .\nKulturarekiko dugun kontzeptu eskasa ez da berria, prekarietateak –hau oso tristea da- bokazioaren magalean indarra hartzen du. Geure munduan, oso ohikoa da lanak balio duena baino askoz gutxiago kobratzea ala, are tristeagoa, ez kobratzea. Egun, liburu edo pelikularen bat ordaindu barik deskargatzeak ez du dilema etikorik planteatzen sikiera. 2018tik hona, artistaren estatutuaren gaia mahai gainean dago hurrengo helburuarekin: artistek eta kultura-arloko profesionalek bidezko lan- eta bizi-baldintzak dauzkatela ziurtatzea, baita gainerako langileen eskubide (eta betebehar) berberak ere. Frantzian, dagoeneko, badago horrelako zer edo zer, baina badakigu zer gertatzen den ezinbestekoak diren gauzekin: gero gerokoak.


Laudiok Santa Luzia ospatuko du berriro maiatzeko azken asteburuan - - Aiaraldea.eus\nLaudioko Udala 2022-05-20 18:09\nAurtengo jaien kartela/ Laudioko Udala\nUdalak autobus zerbitzua jarriko du martxan hilaren 29an eta 30ean mugikortasunurriko pertsonentzat.\nMaiatzeko azken asteburuan Laudiok urteetan herriko jai tradizional eta sentituenetakoa izan dena berreskuratuko du: Santa Luzia. COVID-19aren pandemiak eragindako geldialdiaren ondoren, aurten laudioarrek berriro ere hartu ahal izango dute parte tradizio handiko jai berezi hauetan, izan ere, “oso festa laudioarrik bada, hauxe da”, zehaztu du Maite Cortazar Kultura eta Jaietako zinegotziak. Jarduerak larunbatean, hilak 28, hasiko dira Altzarrate Peñak antolatzen duen “Santa Luzia desafio bertikala” izenekoarekin.\nMaiatzaren 29an eta 30ean Santa Luziako zelaietan kalejirak, artzain txakurren erakustaldia, erromeriak, diskofestak, zirku tailerrak eta askoz gehiago izango dira!\nIzan ere, programatutako jarduerak inork galdu ez ditzan, Laudioko Udalak institututik 09:30etik 10:45era irtengo den autobus zerbitzua jarriko du abian igandean eta astelehenean, mugikortasun urriko pertsonentzat. Bakoitzak 14 plaza dituen bi mikrobusak jaisteko ordutegia, 13:00etatik 14:30era izango da.


Hasiera » Azken albisteak » Airlines » Toronto eta Kingston, Jamaika hegaldiak Swoop-ekin orain\nAirlines • Aireportuko • Abiazio • Nazioarteko Azken Albisteak • Azken Bidaia Albisteak • Negozio Bidaiak • Kanadako Azken Albisteak • ostalaritza • Hotelak eta estazioak • Jamaika Azken Albisteak • Berriak • berreraikitzen • Estazioak • Arduraduna • Segurtasuna • Turismo • Garraioa • Bidaiaren helmuga eguneratzea • Bidaia Wire Albisteak • Hainbat Albiste\nSwoop-ek etenik gabeko zerbitzu berria jarri du abian Toronto Pearson nazioarteko aireportuaren eta Jamaikako Kingston Norman Manley nazioarteko aireportuaren artean.\nSwoop-ek geldirik gabeko Jamaikako hegaldi berriak iragarri ditu.\nZerbitzu berriak astean bitan funtzionatuko du.\nZerbitzu berria neguko ordutegiaren parte izango da eta 8eko abenduaren 2021an jarriko da abian.\nSwoop-ek gaur etenik gabeko zerbitzu berria iragarri du Toronto Pearson nazioarteko aireportuaren (YYZ) eta Jamaikako Kingston Norman Manley nazioarteko aireportuaren (KIN) artean. Aire konpainiaren neguko ordutegiaren barruan, zerbitzu berriak astean bitan funtzionatuko du, 8eko abenduaren 2021an hasita.\n"Pozik gaude Jamaikan gure presentzia zabaltzen ari garenean Kingston-i lagunekin eta senideekin harremanetan jartzeko zerbitzua eskainiz oporraldi honetan eta urte honetan", esan du Bert van der Stege-k, Merkataritza eta Finantzetako buruak, swoop. "Gure bidaiariek Jamaikara egindako hegaldi merkeak besarkatu dituzte eta Toronto eta Kingston lotzen dituen etenik gabeko zerbitzu berriarekin eskualdean arrakasta izan dezagun espero dugu."\nKostu ultra baxuko garraiatzailea (ULCC) ere prest dago Toronto Pearson nazioarteko aireportuaren (YYZ) eta berriro zerbitzua emateko. Montego Bay Sangster nazioarteko aireportua (MBJ) bihar goizeko 7: 00etan EST. Swoop Montego badiara itzultzeak konpainiak bere nazioarteko sarea berreskuratzeari ekin dio, AEBetara eta Mexikora joateko hegaldiak udazkenera bitartean berriro ekingo dituztelako.\n- ren itzulera swoop MBJ-ra ongi etorria da eta pozik gaude Swoop-en konpromisoarekin, gure bigarren merkaturik handieneko bidaiariek, Kanadak eta zehazki Ontario probintziak, Jamaikara bisitatzen dutenean kostu baxuko aukera izan dezaten familia eta lagunak edo nahi dutenak ikusteko. oporretara gure uharte ederrean ", esan du Shane Munroe-k, MBJ Airports Ltd.-eko zuzendari nagusiak." Herritarren eta bisitarien segurtasuna eta osasuna lehenesten jarraitzen dugu "Segurtasunarekin bermatutako" ingurunea eskaintzea bidaiariei segurtasunez harrera egiteko. gure Jamaika uhartea ".\nSwoop zerbitzuaren xehetasunak Kingston eta Montego Bay-ra, Jamaikan\nIbilbidea Aurreikusitako Hasiera\nFrequency Guztiz noranzko bakarra\nprezioa (CAD) Oinarrizko tarifa\n(CAD) Zergak eta\nToronto BERRIA (YYZ) - Kingston (KIN) Abenduaren 8, 2021 2x astero $ 129† CAD $ 13.44 $ 115.56\nBERRIA Kingston (KIN) - Toronto (YYZ) Abenduaren 8, 2021 2x astero $ 129 † CAD $ 6.36 $ 122.64\nToronto (YYZ) - Montego Bay (MBJ) September 11, 2021 3x astero $ 129† CAD $ 13.44 $ 115.56\nMontego Bay (MBJ) - Toronto (YYZ) Bereizi


Esk sindikatuak osakidetzaren gaitasun eza salatzen du - OSAKIDETZA | sindicato ESK sindikatua\nEsk sindikatuak osakidetzaren gaitasun eza salatzen du\n2020 azaroak 07\nESK sindikatutik Osakidetzak Basauriko 13 eta 40 urte bitarteko herritarren arteko bahetze masiboari nola eman dion hasiera salatu nahi dugu.\nEz da xede honetarako telefono linearik jarri, Osasun Zentroko linea saturatuz, langileak bere onetik ateraz eta anbulatorioko jarduera gaineztuz.\nEra berean, ez zaie langileei inolako errefortzurik jarri, ez osasun-egitura indartu, ez eta Osakidetzak berak abian jarritako eta biztanleriaren sektore zabal bati zuzendua dagoen ez-ohiko egoera honen aurrean inongo beste neurririk ere.\nBarrualde-Galdakao ESIko Zuzendaritza ez da existitzen, ez du jarraibiderik eman, anbulatorioko zita-agendak gainkargatuta daude, egoera tamalgarria da, administrazio-eremua erabat aseta dago, telefono-lineetan kolapsoa gertatzen ari da eta gainerako erabiltzaileek behar duten laguntza blokeatuta dago.\nBeste behin ere, Osakidetzak bere profesionalak herritarrei arreta penagarria ematera behartzen ditu.\nEgoera hau ez da berria, hortaz, ESK sindikatuak Osakidetzari eta Sagardui sailburuak zuzentzen duen Osasun Sailari neurri errealak eskatzen dizkie, benetako arazoei irtenbidea emateko eta berehala martxan jarri daitezen.


Stallman-ek akatsak esan eta onartu ditu eta gaizki ulertua azaldu du Linuxetik\nRichard Stallmanek aitortu zuen damututako akatsak egin zituela Zure ekintzekin atsekabea ez eramateko eskatu dut Software Librearen FundazioraNew bere jokabidearen arrazoiak azaltzen saiatu zen.\nHaren arabera, txikitatik ezin izan zuen arrasto sotilak atzeman beste pertsona batzuek erreakzionatu zuten. Stallmanek aitortu du ez zela berehala konturatu bere adierazpenetan zuzen eta zintzo izan nahi izateak zenbait pertsonengan erreakzio negatiboak eragiten dituela, eragozpenak sortzen dituela eta norbait ere mindu dezakeela.\nBaina hori ezjakintasuna besterik ez zen, ez besteei iraintzeko nahiaStallman-ek esan zuenez, batzuetan saminak galdu eta bere buruari aurre egiteko komunikazio trebetasun egokiak ez zituen.\nDenborarekin, beharrezko esperientzia lortu zuen eta zuzentasuna leuntzen ikasten hasi zen. komunikazioan, batez ere jendeak zerbait txarra egin zuela esan zionean, Stallmanek une labainkorrak ezagutzen ikasten saiatzen da eta komunikazioan hobea izaten eta jendea deseroso ez bihurtzen ahalegintzen da.\nStallman tMinskyri eta Epsteini buruzko iritziak ere argitu zituen, batzuek gaizki ulertuta Epstein zigortu behar duten gaizkiletzat jotzen baitu eta harrituta gelditu zen Marvin Minsky defendatzeko egin zituen ekintzak Epsteinen ekintzen justifikaziotzat jotzean.\nStallman Asko ezagutzen ez zuen Minsky defendatzen saiatu zen. norbaitek Epstein bezain erruduna zela pentsatu ondoren. Salaketa okerrak amorrua eta amorrua eman zion Stallmani, eta azkar defendatu zuen Minsky, beste edozein pertsonarekin egingo nukeen moduan.\nStallmanen ustez, arrazoia izan zuen Minskyren salaketa bidegabeaz hitz egitean, baina bere akatsa izan zen eztabaida Epstein-ek emakumeen aurrean egindako injustiziaren testuinguruan ikus zitekeela kontuan hartu ez zuelako.\nAldi berean, STR Fundazioak Stallmanen itzuleraren zergatiak zuzendaritza batzordera azaldu zituen. Batzordeko kideek eta boto-emaileek Stallmanen itzulera ontzat eman dutela esan dute hilabeteetako eztabaida zainduen ostean. Erabakia Stallmanek software librearen inguruko ikuspegi tekniko, juridiko eta historiko izugarriak bultzatu zuen.\nOinarria FOSSi Stallmanen jakinduria eta sentsibilitatea falta zitzaion teknologiak nola eragin dezakeen oinarrizko giza eskubideen aurrerapenean eta ukazioan. Stallman-ek kode irekiko software ideien zuzentasunean duen lotura zabala, elokutasuna, ikuspuntu filosofikoa eta konbentzimendua ere aipatzen dira.\nStallman aitortu du akatsak egin dituela eta egindakoaz damutu delabatez ere, harenganako jarrera negatiboek STR Fundazioaren ospean eragin negatiboa izan zuten. STR Fundazioko zuzendaritza batzordeko kide batzuk deseroso jarraitzen dute Stallmanen komunikazio estiloarekin, baina gehienek uste dute bere jokaera apalagoa bihurtu dela.\nFOSS Fundazioaren akats nagusia prestaketa egokirik ez izatea izan zen Stallmanen itzuleraren iragarpenagatik, Fundazioak ez baitzituen jarraibide guztiak garaiz finkatu eta ez baitzuen langileekin kontsultarik egin, ezta LibrePlanet biltzarraren antolatzaileei jakinarazi ere, Stallmanen itzuleraren berri bere hitzaldian bakarrik jakin baitzuten.\nNabarmentzen da Stallmanek ez duela soldatarik jasotzen STR Funtsean (boluntarioa da), eta zuzendaritza batzordean gainerako partaideen funtzio berak betetzen ditu, eta erakundearen arauak betetzera behartuta dago, besteak beste onartezintasunaren ingurukoak. interes gatazken eta sexu jazarpenen inguruan. Hori esanda, Stallmanen iritziak garrantzitsuak dira FOSS Fundazioaren misioa aurrera eramateko eta FOSS mugimenduak dituen erronkei aurre egiteko.\nGainera, esan daiteke openSUSE proiektuaren administrazio kontseiluak iragarri duela Open Source Fundazioarekin lotutako edozein ekitaldi eta erakunderen babesaren amaiera.\nBitartean, Stallmanen aldeko gutuna sinatu zutenen kopuruak 6257 sinadura lortu zituen, eta Stallmanen aurkako gutuna 3012 lagunek sinatu zuten.\nArtikuluaren bide osoa: Linuxetik » Berri » Stallman-ek hitz egin du eta onartu ditu akatsak eta gaizki ulertua azaldu du


Eskualdeko hainbat gidari saritu dute Euskal Automobilismo Txapelketan - Urola Kostako Hitza : Urola Kostako Hitza\n2019ko Euskal Automobilismo Txapelketako sariak banatu zituen Euskadiko Automobilismo Federazioak larunbatean. Iazko denboraldian egindako lanagatik hainbat auto gidari eta kopilotu saritu zituen automobilismo federazioak. Rallyetan seigarren klasean Iñaki Aiertza eta Joseba Bikendi azpeitiarrak saritu zituzten. Rallysprintean iaz egindako denboraldiagatik Jokin Aiertza auto gidari azpeitiarrak hirugarren saria jaso zuen, eta formula librean bigarren saria Iker Zinkunegi errezildarrak eta hirugarrena Aratz Aizpuru azpeitiarrak. Lurgaineko rallyetan egindako lanagatik auto gidarien lehen saria eman zioten Gorka Eizmendi oriotarrari. Iosu Beitia azkoitiarrak, berriz, mendiko lasterketetako auto gidarien hirugarren saria eskuratu zuen.\nAurtengo lasterketen egutegia\nLarunbateko sari banaketa ekitaldian aurtengo auto lasterketen egutegia ere jakinarazi zuen Euskadiko Automobilismo Federazioak. Martxoaren 1ean hasiko dute auto lasterketen denboraldia Gabirian (Gipuzkoa). Urola Kosta eskualdean hainbat auto lasterketa antolatuko dituzte:\nAian: igoera martxoaren 21ean eta slaloma (ez da puntuagarria izango) abenduaren 31n.\nAzpeitian: rallysprinta apirilaren 25ean, klasikoena uztailaren 18-19an, Urrakiko igoera urrriaren 18an eta slaloma azaroaren 29an.


Castejón-Bilbo burdinbidea - Wikipedia, entziklopedia askea.\nCastejón-Bilbo burdinbidea Tutera eta Bilbo lotzen dituen burdinbidea da, 1863an inauguraturikoa. Compañía del Ferrocarril de Tudela a Bilbao (Tuteratik Bilborako Burdinbidearen Konpainia) enpresak eraiki zuen, eta Bilbo eta Ebroko ibarra (gainontzeko burdinbide sarearekin) lotzen zituen lehen burdinbidea izan zen. Enpresa 1857an sortu zen, eta 1878an Norteko Konpainiak xurgatu zuen.\nBurdinbide honek garrantzi handia izan zuen Bizkaiko garapen ekonomikoan; izan ere, Bizkaiko lehenengo burdinbidea izan zen. Linea honetako Izarra lokomotorra (1863koa) Abandoko geltokian dago ikusgai.\nSorreraren testuingurua[aldatu | aldatu iturburu kodea]\n1845ean Bilbo eta Madril lotuko zituen burdinbide baten beharra agerikoa zen. Norteko Konpainiak erabaki zuen bere linea, Irun eta Madril lotzen zituena, ez zela Bilbotik igaroko. Dirudienez, 1856ko maiatzean, Logroñoko diputatu batzuek burdinbide berri bat egitea proposatu zuten; Bertan sailak, ordea, bizkaitarrei egozten die proposamena. Linea horrek Errioxako Haro eta Logroño hiriak itsasoarekin lotuko zituen, Bilboko portuaren bitartez, hain zuzen, eta gainera, Zaragoza-Altsasu linearekin lotura izango zuena, bien arteko interkonexioa Tuteratik hurbil ezarriz, orduan Corellako auzoa zen eta orain udalerri independentea den Castejónen.\nTutera-Bilbo burdinbidea enkantera irten zen artean zehaztu gabe zuela Norteko Konpainiarekin lotunea non izango zuen. Bi leku desberdin ziren aukerak: Gasteiz eta Miranda Ebro, eta azkenean bigarrenean gauzatu zen lotunea.\n1857an Banco de Bilbao sortu zen, Compañía del Ferrocarril de Tudela a Bilbao (Tuteratik Bilborako Burdinbidearen Konpainia) ere urte bereko martxoan eratuz. Pablo de Epalza aukeratu zuten presidente eta proiektuaren finantzaketarako 100 milioi errealetako inbertsioa aurreikusi zen. Laster kontratatu zuten Charles Vignoles ingeniaria, zeinak bere izena daraman errail-profila garatu eta hainbat burdinbide desberdinetan lan egin zuen; Cipriano Segundo Montesino y Estrada ingeniaria izan zuen lagun. Era berean, Bilboko geltokiak izango zuen kokapena zehaztu zen, Abando auzoan, gaur egun Abandoko Indalecio Prieto geltokia izena daramana.\n1862an Charles Vignolesek Miranda Ebroko geltokiaren proiektua aurkeztu zuen, baita hurrengo urtean burdinbidea inauguratu ere. Alabaina, inauguraziotik hiru urtera, 1865ean, ordainketa-etenduran deklaratu zuen, burdinbidearen eraikuntzan eginiko inbertsioari jarraiki etorritako zailtasun ekonomikoei aurre hartu ezinda. Ordainketa-etendura horren aurrean, Bilboko Bankuak esku hartu zuen. 1873an, berriz, Bigarren Gerra Karlistaren ondorioz, 1875era arte itxi zen burdinbidea. Gerra horrek instalazio eta material ibiltariari kalte handiak egin zizkien. Hiru urte geroago, burdinbidea Norteko Konpainiak xurgatu zuen, Zaragozatik Iruñera eta Zaragozatik Bartzelonara zihoazen burdinbideekin batera.[oh 1]\nAldirietako zerbitzuak XX. mende hasieran hasi ziren zirkulazioan. Enpresa berriaren agindupean Miranda Ebroko geltokia handitu zen eta 1931an Urduña eta Bilbo arteko trenbidearen erdibitzea. 1941ean, burdinbidea RENFE barruan integratu zen, estatuko trenbide zabaleko gainontzeko burdinbideekin batera. 1956an linearen elektrifikazioa hasi zen, Miranda Ebro eta Bilbo arteko tartean, 1.500V-eko korronte jarraituarekin (1984an 3.000 voltera igoko zen). 1976an elektrifikatu zen Miranda eta Castejón arteko tartea, 3.000 voltekin. 1987an eraiki zen Miranda Ebroko saihesbidea.\n↑ Bizkaiko enpresaburu taldeak etsipena agertu zuen proiektu handi horrekin, eta gertuagoko beste bati heltzea erabaki zuten, motzagoa eta aurreikuspen hobekoa: Durangorainoko burdinbidea, Durangillo ere deitua, arrakasta handikoa izan zena.\n↑ a b Olaizola, Juanjo. Lopez, Jose (argazkiak) (1995), 20-22. or.\nOlaizola, Juanjo; Lopez, Jose (argazkiak). (1995). «Gipuzkoako trenak» Bertan (Donostia: Gipuzkoako Foru Aldundia, Kultura eta Euskara Departamentua) ISBN 84-7907-183-4.


EusTET ikastaroa prestatzen hasi gara | Labayru Fundazioa\nArgitaratze data: 2020-05-21 Kategoria: Barriak, Hizkuntza\nAurten be, irailean, Labayrun EusTET ikastaroa emongo dogu: euskara-teknikari eta trebatzaileen prestakuntzarako ikastaroa. Matrikula uztailaren 30era arte da edo plazak amaitu arte egin ahal izango da.\nZer da EusTET?\nGure gizartean, lan handia dago euskerearen normalizazino arloan, alde batetik, herritarren artean euskerearen ezagutza eta euskeraz bizitzeko eskaerea gorantz doalako eta, bestetik, enpresa zein entitateak sentsibilizatuago dagozalako zerbitzua euskaraz emoteko abantailez.\nEusTET ikastaroan euskera-teknikari zein trebatzaile lanetan ibilteko oinarrizko prestakuntzea jasoko dozu: Zer lege dago euskereari lotuta? Zer da euskera plan bat? Zer dirulaguntza dago euskerea sustatzeko? Eta euskerearen ziurtagiriak zeintzuk dira eta zelan eskura daitekez? Zer desberdintasun dago euskera-irakasle eta trebatzaile baten artean? Zelan antolatu trebakuntzea erakunde batean? Zer baliabide dago trebakuntzarako?\nMetodologia eta ikastaroaren nondik norakoak\nIkastaro trinkoa da: 15 egunekoa, irailaren 9tik 21era, hain zuzen. Astelehenetik barikura 09:00-14:00 eta 16:00-18:00 eta zapatuetan. 09:00-13:00.\nEuskalgintzan eta hizkuntza normalizazioan diharduen Labayruko hiru teknikari aritu eta aditu izango dira irakasleak; beraz, esperientziadunak dira eta normalizazino-mundua ondo ezagutzen eta bizi dabenak.\nIkastaro teoriko-praktikoa da. Ikasgai bakoitzeko edukiak lantzeko hainbat ariketa egingo dira. Eduki nagusiak egoki barneratu dirala bermatzeko, taldean azken proiektu bat egin behar da ebaluaziorako.\nIkastaroaren amaieran “EusTET ziurtagiria” eskuratuko da; baina horretarako proiektua gainditu eta asistentziaren %90 egiaztatu beharko da. Horrezaz gainera, amaieran, lan-poltsa egingo da eta, aipatzeko da, 2019ko EusTETeko ikasleen %55 kontratatu zituela ostean Labayruk.\nEusTETen 13. edizino hau berezia izango da, Covid19a dala eta. Printzipioz, beti lez, aurrez aurrekoa izango da, Labayruren Boluetako euskaltegian; baina, beti be, segurtasun-neurriak hartuta.\nHalanda ze, euskara teknikaria edota trebatzailea izateko oinarrizko jakingarriak eta baliabideak eskuratu gura badozuz, animo eta emon izena EusTETen!\n2020-05-14 Hurrengo artikulua\nOndo etorri Botaba Unibertsora


Digitalizazioaren Hariak egitasmoa: Bermeoko ikastetxeetan jositakoa\nUkatu da 2021. urteko Digitalizazioaren Hariak egitasmoa. Hala, pasa den abenduaren 10ean, itxiera-topaketa bat egin genuen, online, osasun-larrialdi egoera. Halere, topaketa ez zen guztiz hotza suertatu, berotasun apur bat behintzat jaso baikenuen. Eleizalde Ikastolako, SC Bermeoko, Arozena Barrueta Institutuko ikasle eta irakasleen kontaketek ekarri zuten epeltasun hori. Zeinen ondo azaldu zuten haien lan-prozesua! Hainbat lorpen eta oztopo bizi izan dituzte haien proiektuak gauzatzeko bidean!\n-Segurtasuna eta pribatutasuna eremu digitalean, zer den eta nola eragiten dien.\n-Bideo sorkuntzarako prozesua eta lengoaiaren inguruan ideia bat garatu.\n-Bideo digitalak editatzeko tresnak erabiltzen ikasi eta oinarrizko gaitasunak eskuratu.\n-Jokoen dinamikak eta sorkuntzarako teknikak.\n-Diseinuak makinetara egokitu.\n-Makinak eta materialak ezagutu, mantendu eta fabrikazio fluxuak kudeatu.\n-FLL berrikuntza proiektuaren baitan, ikasleek euskaraz ikertzea sustatu dute. Horretarako EusKoin txanpona sortu zuten. Hala, euskaraz ikertzen zuten ikasleek txanponak irabazten zituzten.\n-FLL proiektuan eraiki behar zuten gailua 3Dn diseinatzeko eta fabrikatzeko bidea eskaini dire Digitalizazioaren Hariak egitasmoak.


Valdepeñas, jatorri-deitura duten ardoak – Gazteon KZ\nValdepeñas Ciudad Realeko udalerria da, eta Gaztela-Mantxako Autonomia Erkidegoan dago. Probintziaren hego-ekialdean kokatuta dago, eta Ciudad Realeko udalerririk garrantzitsuenetako bat da. Batez ere, Jatorri Deitura duten ardoak ekoizteagatik da ezaguna. Mantxako herri hau bereziki ezaguna da bere mahasti eta ardo bikainei esker. Bertako ardoak 1968an sortutako Valdepeñas Jatorri Deiturakoak dira; bertan, kalitate handiko ardoak ekoizten dira, eta estatu mailan zein estatuko mugetatik kanpo banatzen dira.\nValdepeñasek ibilbide historiko eta kultural zabal eta interesgarria eskaintzen du. Eraikin erlijiosoei dagokienez, honako hauek nabarmendu daitezke: Jasokundeko Andre Mariaren eliza (XII. mendea); Trinitarioen eliza, (XVII. mendeko estilo barro-klasizista); eta Miserikordiako Kristo Santuaren eliza, estilo barrokokoa, hau ere XVII. mendekoa, Tokiko Intereseko Monumentu izendatua. Era berean, garrantzitsuak dira XVI-XVII. mendeetako Veracruzeko baseliza eta San Jose baseliza, errenazentista-barroko estilokoa eta XVII. mendekoa. Udal Museoaz gain, azpimarratzekoa da, halaber, herri honek munduko errota-museorik handiena duela. Udalerri honek hainbat jai ospatzen ditu urtean zehar, baita Ardoaren Jai ospetsuak ere, irailaren hasieran; horiek interes turistiko nazionalekotzat jotzen dira. Jai garrantzitsu hauen ospakizuna, gainera, 1940tik aurrera ospatzen diren Arte Plastikoen Erakusketa Nazionalarekin bat dator. Horri esker lortu zuen hiriak Arteen Urrezko Domina 2001ean. Aipatzekoa da, baita ere, Abuztuko Azoka; uztailaren amaieran eta abuztuaren hasieran ospatzen da, eta Espainia Plazan urtero egiten den Erdi Aroko azoka bat da.\nSukaldaritza tradizionalari dagokionez, Valdepeñasen platertxoak dastatzea komeni da, hala nola arkume-galdaratxoa, dueluak eta urradurak, Mantxako Gatxa eta mihiak, Pistoa, Tiznao eta Sopas vueltas direlakoak. Postreen artean, Manoleteak, Mantxako loreak, Torrijak,…\n← Orbaneja del Castillo, Burgosko herririk politena\nCalatañazor, edertasuna, bakea eta bakardadea →


Xubiltz eta Oteiza –\nJorge Oteiza eskulturagile eta teoriagile handiak hutsune handia laga zuen euskaldunon parnasoan. Horrelako izarrak behin pizten dira, arrasto handia uzten dute gure artean eta haien oihartzunek mendeetan zehar irauten dute, belaunaldiz belaunaldi, hilezkortasunera hurbilduz. Horixe gertatu da Oteiza handiarekin. Behin bizi eta betiko iraun. Oteizak bere bidea urratu zuen gure herrian, geldiezinezko ibaiak mugiarazi zituen, eta zale eta jarraitzaile franko ditu utzi. Horietako bat dugu Xubiltz edo idazteko orduan, goitizen horren gibelean gordetzen zaigun Xabier Soubelet artista ziburutarra.\nArg: Xabier Cañas\nSoubelet artista euskalduna daukagu, bai irakurri dugun bezala, artista euskalduna, eta bietan da neurri berean. Bere artista izatea bere euskalduntasunarekin uztarturik dauka, arras uztarturik gainera. Euskalduna delako artista daukagu, eta alderantziz, artista da euskalduna daukagulako. Ez da binomio bat, nortasun bakarra baizik. Arte arloan, margolaria dugu, pintore zorrotz eta bizkorra. Baztango Arizkunen dauka bere estudioa. Eta margolaria bada ere, bestelako arte-sorotan erein eta bildu egin duela erran beharra daukagu. Kantu-egile, kantari, olerkari, bertsolari… eta idazle lanetan aritua da, eta ederki aritua, gainera.\nOraingo artikulu honetan, idazle fazeta jorratuko dugu. Betidanik kolaboratu du Iparraldeko euskal prentsan, Maiatz-en, Hatsaren Poesian… artikuluak, olerkiak, gogoetak eta istorioak plazaratuz. 2006an bere lehen liburua kaleratu zuen Maiatz-en bidez: Oroitzirriak. Baztango lapurtar baten leihotik izenekoa. Liburu honek 41 gertakizun eskaintzen zituen, Ipar Euskal Herriaren azken lau hamarkadetan gertatutakoak ongi ulertzeko aukera eskaintzen zigutenak. Umore handiaz eta itxaropenaz idatziriko narrazioak ziren.\n2008 urtea oparoa izan zen Xubiltzentzat, bi liburu eder plazaratu baitzituen. Lehena Elkar-en bidez kaleratu zuen, Izotzetik izanera izenburuko eleberri esperimentala. Ene irudikoz, hauxe izan da Lapurdiko euskal literaturan azken hamarkada honetan argitaratu den libururik ederrenetako bat. Euskararen iturria bilatzen du eleberrian zehar, eta estetikari eta bihotzari jarraiki konklusio harrigarrietara iristen zaigu. Iza, hau da, ura omen da euskararen eta euskaldunon jatorria, gure nortasunaren funtsa. Liburu ederra, estetikoa, enblematikoa eta guztiz adoresua plazaratutako teorietan. Urte berean, Xubiltzek Bizil eta oldar izeneko olerki liburu zirikatzailea karrikaratu zuen Hiria argitaletxearen bidez. Olerkiak neurri handi batean biografikoak dira, baina ez denak, badira Euskal Herriko gaurko egoerarekin loturikoak eta baita Europara pateretan hurbiltzen zaizkigun etorkin gizajo horiei buruzkoak ere. Olerki hauetan Xubiltz grinatu, oldarkor eta kementsua azaltzen zaigu.\nErotzat naun, nik aldiz errotzat,\nHego haize, ero haize, uztargin,\nKaixo herrimin eta bihotz min,\nnere erroari eskumin.\nAurten, 2011ko apirilean, bere azken liburua plazaratu du: Iza ote iza? izeneko olerki bilduma berria. Liburua bi zatitan banaturik dago. Lehen zatian Jorge Oteizaren omenezko 34 olerki ditugu eta bigarren zatian etorkinen miseria eta zoritxarren berri ematen diguten 21 olerki. Alde batetik, bere eleberrian azaldutako sustraiak berreskuratzen ditu liburu berri honen nondik norakoan, eta izari, hau da, urari buruz egindako gogoeta sakonak dakarzkigu berriz ere, oraingo honetan, olerki sentikor bilakaturik. Iza, ura omen da gure jatorria, euskaldunon sehaska, gure mintzaira miresgarriaren oinarria. Estiloz aldatua datorkigu. Inoiz baino erasokorrago, inoiz baino oldarkorrago, sumindura pittin batez zipriztindurik. Ez, oraingo Xubiltz, ez da aurreko liburuetan ezagutu duguna. Zimiko gaiztoek bihotza bihurritu diote. Suminduta dago, amorruz betea, gorrotoz gainezkaturik, euskal sumendi baten antzera azaltzen zaigu.\nLiburuaren hasieran eskaini digun sentimendu handiko sarreran daukagu aldaketa hau ulertzeko beharrezkoa dugun kako edo giltza. Euskal Herria kolpatu duten azken gertakizun lazgarriek bihotz eta gogoa lausotu dizkiote, oso hurbileko ahaide bat arrotz presondegi batera eraman izanak ere odola enerbatu dio, eta hori guztia olerkien lerroetan zehar nabari egiten da. Eta bestaldetik, miresten duen Oteizaren idazmoldea bere egin nahi izan du. Oteizaren erasokortasuna, Oteizaren maisutasuna, Oteizaren sotiltasuna bere egin ditu, eta estilo oteizatiar garbi batez egiten ditu munduaren aitzinean aurkeztu nahi dituen aldarriak, ozen eta argi.\nXabier Soubelet, Xubiltz. Arg: Gaizka Iroz (BERRIA)\nOteizatiar estilo horri jarraiki gorpuztu ditu bere olerkirik ederrenak, oteizatiar estiloari jarraiki eraiki ditu bere gogoeta sakonenak eta halaber, bere salaketa gogorrenak dizkigu plazaratu. Pirata oteizatiarra izan nahi nuke, aldarrikatzen du liburuan zehar; somaliarra banintz pirata nintzatekealdarrikatu zuen, ekainaren 2an, Larrabetzuko Literaturian egin zuen liburu-aurkezpenean; Oteizaren oihua nerea dagit dio liburuan irakur daitekeen eskaintzan. Eta horrela egin duela baieztatu beharko genuke guk, haren liburua irakurri dugunok. Liburua indarrez, irudi plastiko gartsuz, mezu ezin argiagoz jantzirik datorkigu. Xubiltz oraingo honetan erupzioan den sumendia daukagu, Euskal Herriaren alde egin nahi duen erreka geldiezina. Hainbat olerkarik liliz betetako olerkiak idazten dituzte; hau ez da Xubiltzen kasua, Xubiltzen olerkiak basak dira, tiro egiten duten fusilak, Euskal Herrirako eta euskaldunontzat askatasun bideak amesten dituzten itsas joairak, ama-lurra blaitzen duen euri tropikala. Bere gogoetak irakurtzean Mark Legasse datorkit gogora. Xubiltzen olerkiek ez dute errimarik, ez metrikarik, baina bai barne musika berezi bat olerkiak edertasun erritmiko batez janzten dituenak. Kantatzeko moduko olerkiak dira, ozenki aldarrikatzeko poesiak. Xubiltzek bere olerkietako ainitz musikaturik ditu, eta aldean beti daraman kitarra laguna hartzen duelarik, barne-barnetik idatzi dituen olerkiak ahots sentituaz abesten ditu.\nSentimendu biluzia, Oteizaren hutsa dira bere ezaugarririk handienak; eta biluztasun horrek, hustasun horrek argi eta garbi uzten digute Soubeletek guregana iritsi arazi nahi izan duen mezua. Askatasuna amesten du, Euskal Herriari zor zaion etorkizuna aldarrikatzen du, gizateriaren bekatuak gorroto ditu eta mundu hobe baten etorrerarekin bat egiten du. Horrelakoa dugu azken liburuan agertzen zaigun Xubiltz adiskidea. Aipatzen dituen auzi horietako askotan geroak arrazoia emanen diolakoan nago. Geroak erranen.\nDemokraziari bai, buru mozteari ez!\neuskarari bai, itotzaileari ez!\naspertu bainaiz frantsesez eta espainolez,\ndioten kultura unibertsalez,\nukazioz eta eraileez,\nirensleez, lukutriez eta laketriez,\neta gu omen gara baztertzaileak… nekez,\nez baitugu inor ito, erdaraz eta erdarez.\nPopatik hartzera, demokratak! Zinez.\nHastapenetik hona josi gaituztenak, minez.\nlegez, kolpez, negarrez, beldurrez,\nmintzairez eta gezurrez,\nhaien estatua baizik adoratzen ez dutenez,\nhaien handitasunez lehertu arte hantzen direnez,\nhaien hizkuntza baizik gurtzen ez dutenez.\nNi abertzalea naiz, berez,\neta zuen aldeko ukamena\nez da izango azkena,\nezta ere lehena\nsegitzen baitu zuena.\nNi euskalduna naiz, berez,\nbizirik dirauzkit zuen aldeko ukazioak,\nez baititut onartzen klonazioak,\npresio eta opresioak,\nAssez, c’en est trop mon kiki,\nhasta los cojones de tí,\neta nik idatzitako bi olerki.\nXubiltz eta Oteiza Xubiltz eta Oteiza Xubiltz eta Oteiza Xubiltz eta Oteiza Xubiltz eta Oteiza Xubiltz eta Oteiza\nartea, jorge oteiza, Oteiza, Xabier Soubelet, xubiltz, Xubiltz eta Oteiza\nEuskarAbentura 2021eko memoria-sonoroa\n5 pentsamendu “Xubiltz eta Oteiza”-ri buruz\njosu naberan 2022-02-20 14:59\nMilesker gure konozimenduaren eskura jartzearren Xubiltz, ez nian ezagutzen-eta!\nBada ZI duk ura, ibaia eta isuria (nandertalaren monosilabazko hizkera (Zi edo IZ bere metonimoa); Zidako, Ziaurriz, Zigoitia eta hainbat ZI edo IZ: Izbania (Hispania); Istanbul, LISboa…; ZIerbena, Zierdania….Izaro, Izpazter…, TameSIs eta Europa guztiko haibat ZI eta IZ/IS Alemanian eta hainbat lekutan ITSASO, ERREKAK eta ARROYOAK eta URA dagoen leku oro izendatzeko\nJosu Lavin 2022-02-20 15:22\nEta zuk daukazun rolloa ere bai?\nBirigarro 2022-02-21 15:03\nZozoak beleari ipurbeltz! Zuen bien protagonismo gosearekin Zuzeuko artikulugintza bikaina lausotzen duzue.\nSoubelet, bere txikitasun eta apaltasunagatik artista handi, euskal nortasunaren ispilu. Zu bezala, Joseba, ilunpekoak pizten, apaltasunean bikain. Bi friki, zuen lan xumean eder.\nJosu Lavin 2022-02-21 15:28\nBirigarroren bidetic, nireac eçabatu nahi bacenitu, eguiçu lassaiquiro.\nHalaber erraiten derauet berce post-eguile eta zuzeuco administratzaileei. Eçaba eta ken eçaçue laket ez çaiçuen oro contemplationeric gabe.\nNi neu ez naiz horregatic nehoiz haserretuco!\nJoseba Aurkenerena 2022-02-21 17:41\nJosu, nik hori ez dut nehoiz eskatu eta ez dut nehoiz eskatuko.\nZenbat buru, hainbat aburu! erraten da Iparraldean. Eta ene irudikoz, iritzi guzti-guztiak errespetagarriak dira, eta ainitzetan, gure iritzien osatzaile eta baita aldatzaile ere. Adeitasunez.


"Aniztasunaren kudeaketa demokratikoa Nafarroan: gazteen begirada". Nafarroako gazteekin 2. bilera\nEusko Ikaskuntzako Iruñeko bulegoa (Gaztelu Plaza 43 bis 4. D)\n"Aniztasunaren kudeaketa demokratikoa Nafarroan: gazteen begirada" proiektuaren baitan Nafarroako gazteriarekin lanketa egiten ari da aniztasunaren, nazio identitateen eta euskararen inguruan duten ikuspegia jaso eta proposamenak egiteko. Horretarako, lehenengo fase batean adin ezberdinetako gazte ez politizatuak elkartu ziren bere iritzia emateko. Horretarako hainbat bilera ospatuko dira Iruñean, bigarrena hau izanik. Bertan adin, jatorri, iritzi politiko eta sentsibilitate ezberdinetako gazteak elkartuko dira euren iritzia emateko.


Gazteria Arloa | BILAKETA\n1976az geroztik, Gazteria Arloa haur eta gazteen aisialdia lantzen ari da. Aisiari alternatibak eskaintzearren, jolas-jarduerekin eta nortasuna aberasteko jarduerekin betetzen du denbora hori. Giza eta heziketa-marko bat sortu asmo du, balio berrietan eta bizimodu duinean oinarrituta.\nGazteria Arloaren heziketa-proposamenak ez ditu beste ereduak kopiatu nahi, baizik eta, errealitateari buruzko hausnarketatik abiatuta, teoria pedagogiko berria sortu, heziketa-arloko eta giza harremanen arloko teorikoen ekarpenetan oinarrituta.\nEskolatik irtenda, larunbat arratsaldeetan edo eskola-oporretan, denbora librea luzea da. Oro har, ordu luze horiek positiboak edo negatiboak izan daitezke; zertan ematen diren, horixe da kontua. Ordu horietan, batzuetan, telebista gehiegi ikusten dute, edo ezer egin gabe egoten dira, edo ordu luze horiek kalean ematen dituzte.\nGure gizarteak (eta datozen urteetakoak) gero eta denbora libre gehiago du. Gure haur eta gazteek denbora hori antolatzen ikasi behar dute. Astialdia dibertigarria, sortzailea izan daiteke, gauza berriak ezagutzeko eta lagun berriak egiteko aukera ematen digu.\nBost talde horietako bakoitzean hiruzpalau begirale daude, eta hauek dagokien taldearen interesen, premien eta ezaugarrien arabera, jarduera-programa (hiruhilekoa, urtekoa, eta abar) antolatzen dute.


Laburpena ( 163. zk.), 2013ko abuztuaren 28a, asteazkena\nPDF (379 KB - 2 orri.)\n365/2013 DEKRETUA, ekainaren 18koa, 3D Animazioetako, Jokoetako eta Ingurune Elkarreragileetako goi-mailako teknikari-tituluaren curriculuma ezartzen duena.\nEBAZPENA, 2009ko ekainaren 22koa, Ingurumeneko sailburuordearena, galdaketa eta mekanizatuaren bidez trenbideetarako materialaren eta tresnen fabrikazio-jarduerarako ingurumeneko baimen bateratua emateko dena, Amurrioko (Araba) udalerrian Amurrio Ferrocarril y Equipos, S.A. enpresak sustatua.\nAGINDUA, 2013ko uztailaren 31koa, Hezkuntza, Hizkuntza Politika eta Kulturako sailburuarena, Lazkaoko (Gipuzkoa) «San Benito Ikastola» Haur, Lehen eta Bigarren Hezkuntzako ikastetxe pribatuari Lehen Hezkuntzako unitateak gehitzeko baimena emateko dena.\nEBAZPENA, 2013ko uztailaren 23koa, Hizkuntza Politikarako sailburuordearena, toki-entitateetan Euskara Biziberritzeko Plan Nagusia-Euskara Sustatzeko Ekintza Plana garatzeko diru-laguntzak esleitzen dituena.\nEBAZPENA, 2013ko uztailaren 23koa, Hizkuntza Politikarako sailburuordearena, Hedabideak deialdiari dagozkion 2013ko diru-laguntzen berri ematen duena (A, B1, B2 eta C multzoak).\nEBAZPENA, 2013ko uztailaren 26koa, Hizkuntza Politikarako sailburuordearena, Euskalgintza deialdiari dagozkion 2013ko diru-laguntzen berri ematen duena.\nHUTSEN ZUZENKETA, honako ebazpen honena: «Ebazpena, 2013ko uztailaren 23koa, Araubide Juridikoaren, Zerbitzuen eta Hauteskunde Prozesuen zuzendariarena, Jendaurreko ikuskizunen eta jolas jardueren ordutegiak eta jarduera horiei buruzko beste alderdi batzuk Euskal Autonomia Erkidegoaren eremuan ezartzen dituen Dekretua hirugarren aldiz aldatzen duen dekretu-proiektua jendaurrean jartzen duena».\nEDIKTUA, finkak inmatrikulatzeko 582/13 jabari-espedientearen ondoriozkoa.\nIRAGARKIA, Euskal Trenbide Sarea erakunde publikoarentzako mezularitza- eta posta-zerbitzuak esleitu direla argitara ematen duena.\nEDIKTUA, Familia Politikarako eta Komunitate Garapenerako zuzendariarena, jarraian adierazten den espedienteari buruzkoa (N-2013-48-5237-M).